Keeny Garrett - Nadlanu.com\nObjavljeno 6. jula 2007. / 13:46:45\nOvogodišnji Summertime festival otvorio je poznati američki saksofonista Keni Geret koncertom u Centru „Sava“\nAko ste razmišljali o idealnom načinu da završite jedan topao, letnji, radni dan, kao dobra ideja mogao je da vam padne na pamet Summertime festival.\nKlimatizovana Velika sala Centra „Sava“ bar ove večeri bila je savršeno utočište za ljubitelje džeza i više nego kvalitetan razlog za beg od gradske vreve.\nVeče nije prošlo bez pehova... Za sam početak, dočekao nas je trio, ne kvartet, „zahvaljujući“ problemima sa vizom, pijanista nije mogao bude u Beogradu. Klavir nije ostao neupotrebljen, ali je sasvim dovoljno bio u centru pažnje tokom koncerta, zbog greške organizatora koji isti – nisu ozvučili... Multitalentovani Keni Geret (Kenny Garrett) trudio se da pored saksofona ne zapostavi ni ovaj „napušteni“ instrument... Od početka smenjivao se na saksofonu i klaviru, pokazao izuzetno umeće na oba instrumenta.\nOčekujući da će zaduženi za zvuk primetiti i otkloniti problem, publika je tiho negodovala, ali čini se da je ipak svima bilo bitnije ono što čuju nego ono što ne čuju. Aplauzima su reagovali na svaki prelaz, zanimljive i teške deonice. Ritam sekcija odlično se pokazala, ipak, nepotpun kvartet nosi sa sobom određenu prazninu, pa je bilo komentara da „nešto fali...“ u celoj priči.\nKeniju Geretu i ekipi se ipak ne može mnogo zameriti - zaista su se potrudili da Beograđanima ulepšaju veče. Očigledno uživajući u onome što rade, prenosili su dobrom muzikom pozitivnu energiju na poštovaoce džeza.\nOni sami očigledno nisu znali za problem s klavirom, svirali su kao da se ništa ne događa. Da bi ih obavestila, jedna dama iz publike je u jednom trenutku uz reakciju publike i iznenađenje muzičara, izašla na binu i pokušavala da zbunjenom Keniju objasni šta se događa. Obezbeđenje ju je udaljilo, a Keni je, i dalje zbunjen, prišao mikrofonu, gledajući u publiku koja je uzvikivala da ne čuje klavir... „Ne čujete klavir? Interesantno...“ Nastavili su kao da se ništa nije dogodilo, Keni je pozivao publiku da tapše u ritmu, svirao i klavijature, tapšao zajedno sa Centrom "Sava" . Nije skoro ni primetio kada su na binu praćeni aplauzom, izašli tehničari koji su „otklonili kvar“, klaviru se svejedno nije vraćao...\nBez obzira na „nezgode“ koje su pratile gostovanje Kenija Gereta u Beogradu, verujem da su svi prisutni uživali, i da su poneli bar neki lep utisak sa samog starta Summertime festivala.


Janković: Na Trgu Republike 31. maja protiv otimanja države i uvodjenja diktature (VIDEO)\nBeta 29. maja 2017. 16:10\nPokret slobodnih gradjana poziva gradjanke i gradjane da se okupe u sredu, 31. maja na Trgu Republike u Beogradu i kažu ne uvodjenju diktature i otimanju države, izjavio je danas predsednik tog pokreta Saša Janković.\nJanković je agenciji Beta rekao da će se u sredu, kada Aleksandar Vučić bude položio zakletvu za predsednika Srbije, desiti „poslednji čin uvodjenja diktature i otimanja države Srbije“\n„Pozivam sve gradjane i gradjanke, sve organizacije, sve sindikate i sve političke stranke, sve kojima su sloboda i demokratija iznad svega da izadjemo u naše gradove a u Beogradu na Trg Republike u 18 sati i kažemo ne“, rekao je on.\n„Vreme je da kažemo i moramo da kažem ne, da ostane zabeleženo da su neki ljudi bili protiv uvodjenja diktature kroz lažno krunisanje lažnog cara“, rekao je on.\nPrema Jankovićevim rečima, Vučić oblači jednu novu odoru na sebe, zaklinje se Ustavu i Miroslavljevom jevandjelju u zemlji u kojoj taj ustav „svakonoćno krši i u kojem piše da je crkva odvojena od države“.\n„Pravi dakle lažno krunisanje sebe kao lažnog cara, gazi sve ono što u Srbiji garantuje slobodu i ravnopravnost, i dostojanstvo svima nama“, rekao je Janković.\nOn je napomeno i da „mi ne želimo da se otimamo s njim oko države, ali naša obaveza je da izdjemo“ i da kažemo „da Srbija i zvanično ne sme da postane i da nije za nas zemlja diktature“.\nPrema njegovim rečima, to je obaveza svih gradjana bez obzira na politička opredeljenja i bez obzira na vrednosne i druge sudove i bez obzira na materijalno stanje\n„Sve sto će desiti toga dana ostaće zabeleženo u istoriji…naša dužnost je da pogledamo u oči tom čoveku koji kaže da je dobro zato što nije još gore“, rekao je on.\nJanković je naveo i da će gradjani i gradjanke Srbije to sasvim sigurno i raditi i to bez ikakvih incidenata i nasilja.


Vesti online / Sport / Košarka / NBA: Porazi “srpskih” timova, Jokić odličan protiv najboljeg centra lige, igrao i Bobi (VIDEO)\nNBA: Porazi “srpskih” timova, Jokić odličan protiv najboljeg centra lige, igrao i Bobi (VIDEO)\nSva tri srpska košarkaša koja nastupaju u NBA igrala su prethodne večeri za svoje klubove, ali sva trojica su doživela poraze.\nJokić blista ove sezone u dresu Denvera, ali tim ne može da ga isprati\nKao po običaju najboilji je bio Nikola Jokić u porazu Denvera od Sakramenta (113:120) u “Pepsi centru”. U direktnom duelu sa Demarkusom Kazonsom, trenutno najboljom “peticom” lige naš Nikola Jokić je postigao 18 poena i dodao sedam skokova, pet asistencija i po jednu ukradenu loptu i blokadu.\nBolji od Jokića u timu iz Kolorada bio je samo Galinari sa 24 poena, Nurkić je dodao 16, a Heris 15 poena. Kod Kingsa je blistao Kazins sa 31 poenom i šestskokova, a odlična podrška mu je bio Kolins koji je uz 26 poena imao sedam asistencija.\nSolidnu partiju pružio je Nemanja Bjelica koji je za 23 minuta u igri na meču protiv Filadelfije (91:93) ubacio sedam poena uz tri skoka. Levin je za bio najefikasniji sa 28, a Tauns ga je pratio sa 23 poena u timu Vulfsa. Kod pobednika Embid je bio najbolji sa 25 poena i osam skokova.\nPosle dosta vremena i Boban Marjanović je imao zapaženu rolu u dresu Pistonsa pošto je na parketu proveo 10 minuta na meču protiv Indijane (116:121) i za to vreme je zabeležio četiri poena, četiri skoka i dve blokade. Ponovo je Dramond sa 20 poena i 14 skokova bio najbolji u timu Detroita, ali to nije bilo dovoljno jer je na drugoj strani blistao Pol Džordž sa 32 poena.\nFiladelfija - Minesota 93:91\nBoston - Juta 115:104\nDetroit - Indijana 116:121\nDalas - Vašington 113:105\nSan Antonio - Toronto 110:82\nDenver - Sakramento 113:120\nFeniks - Majami 99:90\nLos Anđeles Lejkers - Memfis 116:102\nNBA Jokić: Više šanse Bobiju da pokaže šta ume\nKOŠARKA Srbi ispred svih, Jugoslavija "pregazila" Evropu (FOTO)


Održani edukacioni seminari za delegate Druge lige FBiH grupa "Sjever" i "Centar"\nU organiziaciji NS Federacije BiH u Lukavcu i Zenici održani su edukacioni seminari za sve delegate Druge lige Federacije BiH grupa "Sjever" i "Centar".\nShodno odluci Izvršnog odbora NS Federacije BiH zadužena je Komisija za natjecanje i Sekretarijat NS FBiH da izvrše testiranja svih delegata Druge lige FBiH grupa „Centar“, „Zapad“, „Sjever“ i „Jug“, te da u saradnji sa komesarima/povjerenicima izvrše cjelokupnu edukaciju za rad delegata u COMET informacionom sistemu.\nTakođer, IO NS FBiH donio je odluku da na listi delegata i u procesu delegiranja na utakmicama Druge lige FBiH mogu biti samo delegati koji su uspješno položili test iz poznavanja rada na računaru i koji su osposobljeni za uspješno implementiranje COMET informacionog sistema na utakmicama Druge lige FBiH.\nKomisija za natjecanje NS FBiH, Sekretarijat NS FBiH i komesari za takmičenje Druge lige FBiH grupa "Sjever" i "Centar" izvršili su cjelokupnu obuku delegata za rad u COMET informacionom sistemu te su delegati dobili uputstvo za obavljanje delegatske dužnosti na utakmicama Druge lige FBiH.\nNogometni savez Federacije u narednom periodu organizirat će testiranje delegata i edukacione seminare za delegate Druge lige FBiH grupa "Jug" (19.08.2014.) i grupa "Zapad" (25.08.2014. godine).


TRI INTERPELACIJE: Vid kontrole, ali i pritiska na Vladu – Portal Luca\nTRI INTERPELACIJE: Vid kontrole, ali i pritiska na Vladu\nPotpredsjednik SDP-a Bojan Zeković kazao je da očekuju da će poslanici koji su sada parlamentarna većina pokazati principijelnost i prihvatiti ono na čemu su insistirali kada su bili opozicija, a to je kontrola izvršne vlasti i odgovornost za svaku utvrđenu nezakonitos\nInterpelacije za pretresanje politike Vlade iz oblasti vanjskih poslova, poljoprivrede i prosvjete, koje su podnijeli poslanici opozicije, mogu se doživjeti i kao pritisak i kao kontrola rada Vlade Zdravka Krivokapića.\nTo su ocijenili sagovornici “Vijesti”, navodeći da bi Crna Gora bolje napredovala da je više interpelacija bilo u ranijem periodu, te da “politikanstvo, lične impresije, nedokazane optužbe, nacionalna i vjerska netrpeljivost prema određenim ministrima” nisu relevantan motiv za pokretanje takvog vida parlamentarne kontrole.\nU skupštinskoj proceduri su tri interpelacije za pretresanje politike Vlade iz oblasti vanjskih poslova, koju je podnijela Demokratska partija socijalista (DPS) i poljoprivrede i prosvjete, koje je podnijela Socijaldemokratska partija (SDP).\nInterpelacija je jedan od instrumenata koji Skupština ima na raspolaganju za ostvarivanje parlamentarnog nadzora nad radom Vlade. Podrazumijeva pitanje kojim poslanik u parlamentu traži od Vlade ili nekog ministra izjašnjenje o izvjesnoj spornoj stvari iz oblasti unutrašnje ili spoljne politike. Od poslaničkog pitanja se razlikuje jer nema za cilj samo dobijanje informacija, već pretresanje, ocjenjivanje, a u konačnom i izglasavanje povodom date teme i osobe kojoj su pitanja postavljena.\nDPS je 28. septembra podnio predlog za interpelaciju i razrješenje ministra vanjskih poslova Đorđa Radulovića. To je učinjeno jer je Radulović, kako tvrde, “srozao” aktivnosti Ministarstva vanjskih poslova (MVP) na nivo prizemne propagande uputivši instrukciju našim ambasadama kako da informišu zemlje domaćine o događajima na Cetinju 4. i 5. septembra.\nU Skupštini je, na predlog SDP, koji je podržala opozicija, 16. jula pokrenuta interpelacija o pretresanju politike Vlade u oblasti poljoprivrede, sa predlogom za razrješenje resornog ministra Aleksandra Stijovića, “zbog nesposobnosti da riješi probleme sa kojima se poljoprivrednici suočavaju”. Razlog za smjenu Stijovića, kako je saopšteno, leži i u činjenici da on nije podržao nijedan predlog za povećenje subvencija poljoprivrednicima, uključujuči i amandman SDP-a na ovogodišnji predlog budžeta kojim je traženo milion eura podrške.\nTa partija je krajem jula podnijela interpelaciju za pretresanje politike Vlade u oblasti prosvjete, u kojoj se predlaže da Skupština pozove premijera da pokrene proceduru za razrješenje ministarke prosvjete, kulture, nauke i sporta Vesne Bratić. U zaključku interpelacije predlaže se da Skupština pozove Vladu da pojedinačno razmotri sva kadrovska postavljenja u mandatu ministarke Bratić i izvijesti parlament o proceduri izbora i razlozima za svako pojedinačno rješenje za rukovodoće pozicije u obrazovnom sistemu u roku od 30 dana od izglasavanja interpelacije. Navodi se da je Bratić u dosadašnjem mandatu pokazala jasnu namjeru da obrazovni sistem Crne Gore prilagodi jednostranim i isključivo nacionalno-vjerskim stajalištima i željama, koja su u direktnoj suprotnosti sa ustavnim određenjem građanske, multietničke i sekularne države.\nIz Vlade nisu odgovorili da li podnesene interpelacije, imajući u vidu sve komplikacije tokom njenog rada, predstavljaju vid propisanog mehanizma parlamentarne kontrole rada, ili neku vrstu pritiska.\nMehanizmi kontrole često su i legitimni pritisak\nDirektor Društva za istraživanje politike i političke teorije i pokretač Platforme za Crnu Goru Vladimir Pavićević kazao je za “Vijesti” da su mehanizmi kontrole djelovanja izvršne vlasti često i legitimna sredstva pritiska na vladu i da oko toga nema dileme.\n”Slabe vlade su u takvim situacijama posebno osjetljive i mi sada imamo situaciju u kojoj svaka inicijativa koja se tiče kontrole Vlade pokazuje da nam treba mnogo snažnija vlada”, istakao je Pavićević.\nOn je kazao da zato racionalno promišljanje i o ovom pitanju pokazuje da se rekonstrukcijom Krivokapićeve Vlade, koja bi značila uvođenje političkih autoriteta, ona može samo osnažiti.\nPavićevićfoto: Arhiva Vijesti\n”Takvim delanjem bi se u isto vrijeme stvorila unutrašnja strukturna kompleksnost te vlade koja bi sama po sebi obezbijedila mehanizme dodatne unutrašnje kontrole i ograničenja, a da to nema za posljedicu njeno slabljenje, već suprotno od toga”, ocijenio je Pavićević.\nZeković: Insistiranje na zakonitosti nije neprimjereni pritisak\nPotpredsjednik SDP-a Bojan Zeković kazao je da očekuju da će poslanici koji su sada parlamentarna većina pokazati principijelnost i prihvatiti ono na čemu su insistirali kada su bili opozicija, a to je kontrola izvršne vlasti i odgovornost za svaku utvrđenu nezakonitost.\nOn je ocijenio da ostvarivanje ustavnih nadležnosti Skupštine nije “vid pritiska na Vladu premijera Zdravka Krivokapića”, kao što nije bila ni “parlamentarna diktatura”, kako je tvrdio nekadašnji premijer.\nZeković je je rekao da je kontrola izvršne vlasti, pored zakonodavne, osnovna funkcija parlamenta, te da je pitanje zašto Skupština mjesecima ne ostvaruje svoju funkciju, a ne da li je ovo malo što ostvaruje “vid pritiska na Vladu”.\n”Posebno što imamo takvu Vladu čijeg premijera ‘njegov’ ministar optužuje da mu je izdao nezakonito uputstvo za angažovanje službenika Uprave policije, premijera koji nije vakcinisan, a vodi kampanju za vakcinaciju drugih. Imamo ministarku Bratić koja sprovodi progon neistomišljenika, a postavlja članice profašističkih udruženja na čelo institucija kulture, ministra poljoprivrede koji na opravdani protest poljoprivrednika pita ‘treba li stoku da vam prevežem’, nezakonita imenovanja u bezbjednosnom sektoru, uz ignorisanje nadležnosti Skupštine… “, rekao je Zeković.\nOn je istakao da insistiranje na poštovanju Ustava i zakona nije nikakav neprimjerni pritisak sa zadnjom namjerom, već ostvarivanje ustavne funkcije Skupštine i jačanje njene kontrolne uloge:\n”Makar se tako zvalo prije 30. 9. 2020”.\nIz DPS-a nisu odgovorili na pitanja kakav ishod očekuju povodom interpelacije koju su podnijeli i da li podnesene interpelacije predstavljaju vid propisanog mehanizma parlamentarne kontrole rada Vlade, ili neku vrstu pritiska na nju.\nDemokrate: Predlozi nisu\nutemeljeni na činjenicama\nIz Demokratske Crne Gore su ocijenili da se iz sva tri zahtjeva koje je dostavila opozicija, jasno vidi neosnovanost težnje da se pomenuti ministri podvrgnu pretresu i ocjenama podnosilaca zahtjeva.\n”Njihovi predlozi nisu utemeljeni na činjenicama, ili makar za iznesene tvrdnje nisu dostavili nijedan relevantan dokaz. Nailazimo samo na pregršt ličnih ili stranačkih impresija, olako osuđujućih komentara, koji su adekvatniji za partijsko saopštenje ili, eventualno, za poslaničko pitanje”.\nDemokrate navode da je u zahtjevu za interpelaciju ministra poljoprivrede navedeno čak i da su problemi u radu Ministarstva nastali i prije stupanja na dužnost novog ministra:\n”Onda nam nije jasno zašto kolege iz opozicije nisu za vrijeme prethodne vlade tražili interpelaciju resornog ministra. Osim te konstatacije, u zahtjevu se ne navode argumentovani razlozi i dokazi kojim bi interpelacija ministra bila osnovana”.\nDemokrate ističu da je u zahtjevu za smjenu ministarke prosvjete kritika usmjerena na Izmjene Zakona o obrazovanju i vaspitanju, a ne ukazuje se na koji način je povreda zakona izvršena.\n”Tačnije, iznijet je niz subjektivnih stavova, ne potkrijepljenih adekvatnim dokazima. Pojedinačno navedeni primjeri nepravednih smjenjivanja direktora, pri čemu informacije nijesu uzete iz relevantnih izvora, već su jednostrane, nisu dobile svoj pravni epilog, i samim tim ne mogu biti razlog za pretres ministarke”.\nDemokrate navode da ni u zahtjevu za smjenu ministra vanjskih poslova nisu navedeni adekvatni razlozi za njegovo razrješenje.\n”Ne možemo interesne, partijske optužbe posmatrati kao relevantan kriterijum za nečiju smjenu. Osim što je evidentan nedostatak dokaznog materijala za ovakve optužbe, smatramo da je krajnje nemoralno da DPS nekome pripisuje da unižava ugled države Crne Gore, kad cijela javnost zna za nedolično ponašanje njihovog ministra Miodraga Vlahovića, koji je svojim postupcima i izjavama nemilosrdno i direktno nanosio štetu ugledu naše zemlje”.\nIz te partije ocjenjuju da je jasno da nema osnova za pokretanje interpelacije, jer je to proces koji iziskuje ozbiljnu argumentaciju i neophodna je opravdanost takvog postupka, a “politikantstvo, lične impresije, nedokazane optužbe, nacionalna i vjerska netrpeljivost prema određenim ministrima nisu relevantan motiv za pokretanje”.\nJelušić: Da je slično bilo ranije, država bi brže napredovala\nPoslanica Građanskog pokreta URA Božena Jelušić je kazala da pozdravlja ažurnost kolega iz opozicije, bez obzira što se ona može doživjeti i kao pritisak i kao kontrola rada Vlade.\n”Da smo sličnu situaciju imali u ranijem periodu, izvjesno je da bi Crna Gora daleko brže napredovala i da bi se danas suočavala sa značajno manje izazova. Međutim, kod nas agilnost političkih subjekata po pravilu zavisi od toga da li su u vlasti ili ne. U svakom slučaju, nikada nije kasno da se stvari počnu kvalitativno mijenjati”.\nOna je istakla da je odgovornost javnih djelatnika uslov svekolikog kapitala jedne zajednice, kako onog ekonomskog, tako i onog društvenog:\n”Dodala bih i da je kritički odnos na relaciji triju grana vlasti neophodan za svaku demokrartsku zajednicu, ukoliko istinski teži da njene politike služe građanima, a ne ekonomskim ili političkim centrima moći”.


Kadirov se sprema u goste Asadu\nLider Čečenije Ramzan Kadirov izjavio je da se sprema da uskoro poseti Siriju po pozivu sirijskog predsednika Bašara el Asada.\nAsad opoziciji predložio amnestiju\nPredsednik Sirije Bašar el Asad predložio je naoružanim pripadnicima opozicionih grupa amnestiju i mogućnost da se vrate mirnom životu.\nIzveštaji pojedinih zapadnih medija da su pripadnici DAEŠ-a, odnosno Islamske države, pored likvidacije 300 stanovnika mesta Deir el Zor još oko 400 stanovnika oteli i uputili na teritoriju koja je pod kontrolom te organizacije, još jedna su u nizu manipulacija u okviru propagandnog rata protiv sirijskog lidera Bašara el Asada.\nSjedinjene Američke Države menjaju svoj stav o rešenju krize u Siriji i više ne pozivaju na hitnu ostavku predsednika Bašara Asada, već se pripremaju na to da on ostane na vlasti i tokom tranzicionog perioda, pišu mediji.\nJedini način da se reši kriza u Siriji da se podrži legitimna vlada na čelu sa predsednikom Bašarom el Asadom, izjavio je danas ruski predsednik Vladimir Putin izjavio je u intervjuu za američku televiziju "Si-Bi-ES".\nAsad: Evropljani da ne podržavaju teroriste (video)\nAko Evropljane zaista brine sudbina izbeglica, onda neka prestanu da podržavaju teroriste, izjavio je danas predsednik Sirije Bašar el Asad u razgovoru sa ruskim novinarima.


NUNS i NDNV: Pretnje smrću Sejdinoviću su proizvod organizovane kampanje | Autonomija\nU desetinama komentara Sejdinoviću su upućene brojne pretnje smrću i proterivanjem, kao i teške uvrede\nSejdinović je dobio mnogobrojne pretnje i uvrede preko fejsbuk stranice „Srbija Naša zemlja“, na kojoj je objavljen tekst u kojem se on targetira kao „vojvođanski separatista“ i „islamski fanatik“ koji „prezire Srbiju i Srbe“, a u desetinama komentara Sejdinoviću su upućene brojne pretnje smrću i proterivanjem, kao i uvrede.\n“Međutim, više je nego očigledno da se ovakvi napadi na novinare i kritičare vladajućih struktura, zagovornike slobode izražavanja i demokratskih vrednosti, odvijaju pod šinjelom aktuelnog režima u Srbiji, jer godinama unazad predstavnici vlasti ne samo da blagonaklono gledaju na ovakve pojave, već ih neretko svojim javnim govorom i delovanjem i sami svesno inspirišu i proizvode”, naveli su NUNS i NDNV.\nOptužili su vlast da joj nisu u interesu sloboda medija i vladavina prava i dodali da činjenica da se nadležne institucije oglušuju o te obaveze predstavlja “direktan napad na demokratski poredak i otvara vrata anarhiji”.\n“Upozoravamo i domaću i međunarodnu javnost da tolerisanje organizovanih napada na novinare, sasvim izvesno vodi uspostavljanju otvorene torture i gušenju građanskih sloboda”, piše u saopštenju.\nNUNS i NDNV su podsetili da ovo nije prvi put da se Sejdinović našao na meti kampanje serijskih pretnji i kao “indikativno” ocenili da se aktuelna kampanja zastrašivanja pokreće upravo u vreme građanskih protesta koji se odvijaju širom zemlje.\n“Ukoliko kao društvo adekvatno ne reagujemo, samo je pitanje ko će biti sledeća meta. Smatramo da se zbog toga ozbiljno dovodi u pitanje bilo kakav smisao našeg učešća u medijskim radnim telima za razgovore sa predstavnicima vlasti”, navodi se u saopštenju.


Efikasnost nove vakcine protiv dečje paralize - Lepota i zdravlje\nTokom kliničkih ispitivanja nove vrste vakcine protiv dečje paralize ustanovljeno jesmanjenje broja obolelih za skoro 95 odsto. Radi se o otkriću objavljenom u oktobarskom broju medicinskog časopisa “Lanset” koje bi, kako kaže dr Brus Ejlvord, visoki zvaničnik Svetske zdravstvene organizacije, konačno moglo svet da oslobodi te opake bolesti.\nOd dečje paralize je tokom 20. veka bolovalo na stotine hiljada ljudi. Još 1988. godine je dečja paraliza bila rasprostranjena u 125 zemalja sveta, a danas je prisutna u samo četiri: Indiji, Avganistanu, Nigeriji i Pakistanu. Dečju paralizu izazivaju tri verzije poliovirusa – Tip 1, Tip 2 i Tip 3.\nDosadašnje vakcine su sprečavale ili sva tri, ili samo jedan od tih tipova virusa, dok nova vakcina sprečava dva tipa i dalje endemski prisutna u četiri države, koje se još nisu izborile sa dečjom paralizom.\nUkoliko dečja paraliza zaista bude iskorenjena, biće to drugi takav primer u istoriji, nako što je 1979. godine saopšteno da su iskorenjene velike boginje.\nAna Nikolić: Jedino što treba da radite na Maldivima je - da ne radite ništa!


Marinković je poslednji igrač u Partizanu koga je doveo i oblikovao najtrofejniji strateg u istoriji kluba, Dule Vujošević. Sećanje na Vujoševića među simpatizerima crno-belih prebrzo bledi, tim su od njegovog odlaska vodila dva izuzetno harizmatična trenera Aleksandar Džikić i Andrea Trinkijeri, tako da je to u neku ruku razumljivo, ali apsolutno neoprostivo. Vujošević je tokom svog poslednjeg boravka na čelu crno-belih osvojio neverovatnih deset titula prvaka države, četiri kupa i četiri titule tadašnje NLB Lige, dok je 2010. uspeo Partizan da dovede na korak od finala Evrolige, kada su ih Olimpijakos i Džos Čildres osujetili alej-upom u poslednjim sekundama meča.\nOsim osvajanjem trofeja, Vujošević je svoj trag u Parizanu ostavio promenivši kulturu kluba, preporodivši ga u idealno okruženje u kome mladi igrači mogu da stasavaju. Shodno tome, KK Partizan postao je jedna od popularnijih lokacija za razvoj karijere, kako za domaće tako i za strane igrače, pa su kroz tadašnji "Pionir" prodefilovala mnoga imena koja su se kasnije obrela u NBA ili u nekim od najuspešnijih klubova u Evropi. Kroz klub su u tom periodu prošli Nikola Peković, Aleks Marić, Bogdan Bogdanović, Jan Veseli, Žofri Lovernj i Davis Bertans, samo da imenujemo neke, a sada smo stigli i do poslednjeg, Vanje Marinkovića.\nVanja Marinković je u minuloj sezoni draftovan od strane Sakramento Kingsa sa 60. pikom na draftu, dok je beležio 12,2 poena, 2,3 asistencije i 2,3 skoka po meču u Eurokupu, odnosno 12,2 poena, 2,4 asistencije i 1,8 skokova po meču u ABA ligi.\nU Partizanu sada igraju neki novi klinci, Trinkijeri ima iste košarkaške vrednosti kao i Dule, ostaće Partizan košarkaška sila u Srbiji i regionu, ali ostavština Duška Vujoševića ne sme biti zaboravljena.


[ 19. januara 2020. ] Imamo još 10 godina do šestog masovnog izumiranja\tMagazin\nVučić: Ne idem u Crnu Goru!\n4. januara 2020. Leutar 0\nOdgovorićemo odgovornošću i pristojnošću i snagom očuvanju srpskog korpusa, ne ugrožavajući Crnu Goru, rekao je Vučić nakon sastanka sa patrijarhom Irinejem. Vučić je podsetio da zvanično u Crnoj Gori živi 28,73 […]\nVučić ponovo sa patrijarhom o situaciji u Crnoj Gori\nBeograd – Predsjednik Srbije Aleksandar Vučić sastao se jutros sa patrijarhom SPC Irinejom sa kojim će, kako je najavljeno, razgovarati o situaciji u Crnoj Gori. Vučić je na sastanak u […]\n3. januara 2020. Leutar 0\nSrbi iz Crne gore se spremaju, ka i Srbi s Kosova, da se za suvu granu uhvate: raduju se dolasku Vučića. Gdje god je dolazio, usrećio je Srbe. „Đe god […]\nPredsjednik Srbije Aleksandar Vučić izjavio je da je zgrada ambasade Crne Gore tokom jučerašnjeg protesta bila zaštićena. On je dodao da crnogorski premijer Duško Marković iznosi notorne neistine o tom […]\nLast update: 19-01-20 21:00\nNO2: 2.5 O3: 23.8 PM10: 16 PM2.5: 60 SO2: 14.2


ADIOS ARGENTINA: Australija ubedljiva protiv Gaučosa\nIzvor: SrbijaDanas.com, 03.Avg.2021, 16:35\nKenguri poslednji polufinalista.\nKošarkaši Australije poslednji su polufinalisti Olimpijskih igara u Tokiju, pošto su danas u četvrfinalu deklasirali Argentinu 97:59. Kenguri će u polufinalu igrati protiv SAD koje su savladale Španiju.\nOsim prve četvrtine u kojoj je Argentina bila ravnopravan rival, a imala čak i vođstvo 22:18, ostatak meča protekao jeu potpunoj dominaciji Australije. Kenguri do poluvremena stigli do preokreta i vođstva 39:33, da bi u drugih >> Pročitaj celu vest na sajtu SrbijaDanas.com << 20 minuta, posebno u poslednjoj četvrtini prednost konstantno rasla pa je Australija na kraju ostvarila ubedljivu pobedu.\nNajbolji u reprezentaciji Australije bio je Pati Mils sa 18 poena, dok su po 12 poena postigli Džok Lendejl i Matis Tajbul. Kod Argentinaca je najefikasniji bio Nikolas Laprovitola sa 16 poena, a 12 je dodao Gabrijel Dek.


- Rekao sam Trampu i Netanijahuu da Jerusalim nije na prodaju, sva naša prava nisu na prodaju i nisu za potkusurivanje. A vaš sporazum, zavera, neće proći - rekao je Abas u televizijskom obraćanju u Ramalahu, prenosi Rojters.\nHamas podržao Abasa\nPalestinski pokret Hamas podržao je palestinskog predsednika Mahmuda Abasa i njegovu odluku da odbaci plan predsednika SAD Donalda Trampa za Bliski istok.\nLider Hamasa Ismail Hanijeh rekao je da ta grupa, koja je na vlasti u pojasu Gaze, podržava Abasovu "čvrstu poziciju" i odbacuje mirovni plan Bele kuće.\nHanijeh je pozvao palestinske frakcije da ostave svoje nesuglasice po strani i ujedine se protiv Trampovog plana, prenosi AP.\nAbas je najavio hitan sastanak na Zapadnoj obali, nakon objavljivanja Trampovog plana na koji je pozvao predstavnike Hamasa.\nTrampov plan za Bliski istok poziva na stvaranje palestinske države s prestonicom u istočnom Jerusalimu, ali se od Palestinaca zahteva da prihvate uslove koje prethodno nisu bili spremni da razmotre, kao što su jevrejska naselja na Zapadnoj obali.\nJordanski ministar: Jedini put ka miru palestinska država iz 1967.\nJordanski ministar spoljnih poslova Ajman Safadi izjavio je danas da je jedini put ka sveobuhvatnom i trajnom miru na Bliskom istoku uspostavljanje nezavisne palestinske države u granicama iz 1967. godine i sa istočnim Jerusalimom kao prestonicom.\n- Jordan podržava sve napore u cilju postizanja pravednog i sveobuhvatnog mira koji će ljudi prihvatiti - rekao je Safadi u saopštenju povodom plana predsednika SAD Donalda Trampa o Bliskom istoku.\nTrampov plan predvođa stvaranje palestinske države s prestonicom u istočnom Jerusalimu, ali se od Palestinaca zahteva da prihvate uslove koje prethodno nisu bili spremni da razmotre, kao što su jevrejska naselja na Zapadnoj obali.\nSafadi je pozvao da se održe ozbiljni i direktni pregovori koji će rešiti sva pitanja o konačnom statusu uključujući zaštitu interesa Jordana, prenosi AP.\nOn je upozorio na "opasne posledice unilateralnih koraka Izraela... koji imaju za cilj nametanje novih realnosti na terenu".\nI Turska odbacila Trampov plan za Bliski istok\nTurska je večeras odbacila mirovni plan američkog predsednika Donalda Trampa za Bliski istok kao pokušaj aneksije palestinske zemlje.\nAntonio Gutereš posvećen je podršci Izraelu i Palestincima da postignu mirovni sporazum na osnovu rezolucija UN, međunarodnog prava, bilateralnih sporazuma i stvaranja dve države u granicama od pre izraelsko-arapskog rata 1967, saopšteno je u UN pošto je američki predsednik Donald Tramp izneo svoj plan za Bliski istok.\nKako podseća Rojters, mesec dana pre nego je Tramp preuzeo dužnost u januaru 2017, Savet bezbednosti UN usvojio je rezoluciju kojom se traži obustava podizanja jevrejskih naselja na okupiranim palestinskim teritorijama.\nZa rezoluciju je glasamo 14 zemalja članica Saveta, uz samo jedan uzdržani glas, administracije tadašnjeg predsednika SAD Baraka Obame.\nSPREMA SE NOVI MIROVNI PLAN? Izraelski mediji: Tramp ima TAJNI DOKUMENT za Bliski istok


Predavanje će biti održano 29. septembra sa početkom u 18 časova.\nDa li ste razmišljali o prekvalifikaciji u IT sektor? Da li smatrate da zbog toga što ste formalno obrazovanje sticali u nekoj drugoj oblasti nemate dovoljno osnove za za ovakav korak? Mislite da vam je za to potrebno mnogo više od motiva i želje za učenjem, kao i dosta novca? Odgovore na ova pitanja možete dobiti na onlajn predavanju „Upoznajte IT Bootcamp”, koje će biti održano 29. septembra sa početkom u 18 časova.\nIT Bootcamp je neprofitna i besplatna škola koja nudi prekvalifikaciju u IT sektor, čiji je cilj da pruži besplatno znanje motivisanim i vrednim pojedincima koji nisu imali priliku da se formalno obrazuju u sferi informacionih tehnologija. Kursevi su prilagođeni tržišnim potrebama i praktičnom radu, uz dodatne pripreme polaznika za predstavljanje kompanijama.\nIT Bootcamp je osnovan od strane individualnih donatora iz dijaspore, a izvodi se u saradnji sa Fondacijom Ana i Vlade Divac. Od osnivanja škole 2018. godine do danas 55 odsto onih koji su uspešno završili školu je našlo svoju šansu na IT tržištu. Škola nastavu održava i putem interneta, čime su mogućnosti pohađanja kurseva dobili građani sa više različith lokacija širom Srbije.\nčetvrtak, 23. Septembar, 2021.


„Blumberg“: Eksperiment u Britaniji – namerno će koronom zaraziti zdrave ljude - Sputnjik Srbija\n15:08 23 Jun 2021\n„Blumberg“: Eksperiment u Britaniji – namerno će koronom zaraziti zdrave ljude\n19:05 18.02.2021 Preuzmite kraći link\nBritanski komitet za etiku kliničkih ispitivanja odobrio je eksperiment tokom koga će zdrave ljude zaraziti virusom korona kako bi izučili njegov efekat na organizam, piše agencija „Blumberg“.\nKako se navodi, eksperiment će se realizovati sredinom marta. Prema informacijama britanskih vlasti, u ispitivanju će učestvovati oko 90 zdravih ljudi uzrasta od 18 do 30 godina, čije će se stanje pratiti u bezbednoj i kontrolisanoj sredini.\nAutori eksperimenta planiraju da utvrde koja je najmanja količina virusa korona koja izaziva imuni odgovor. Pretpostavlja se da će to pomoći da se odrede faktori koji utiču na uslove prenošenja virusa. Pored toga, eksperiment predviđa vakcinaciju dobrovoljaca vakcinama kod kojih je potvrđena efikasnost, nakon čega će ih „zaraziti“ koronom. Stručnjaci ističu da to može pomoći da se utvrdi kakav imunološki odgovor štiti od ponovnog zaražavanja.\nSvetska zdravstvena organizacija je ukazala na značaj ove vrste ispitivanja, jer će za procenu efikasnosti i bezbednosti vakcina koje se prave biti potreban manji broj dobrovoljaca.\nPored toga, ovakva ispitivanja pomažu da se dobiju informacije o patogenu, na primer, o njegovoj sposobnosti da izazove bolest, kao i o faktorima koji izlažu ljude riziku od obolevanja.\nOrganizatori ispitivanja su saopštili da su se ovaj metod koristio za lečenje bolesti kao što su malarija, trbušni tifus, kolera i grip.\nBritanski princ Filip u bolnici\nBritanci traže od vlade da se obaveže da neće nametati imunitetske pasoše\neksperiment, koronavirus, Velika Britanija


Vulkan Popokatepetl baca pepeo na periferiju prestonice Meksika\nIzvor: Radio 021, 30.Sep.2018, 07:11\nVulkan Popokatepetl izbacio je pepeo na južnu periferiju glavnog grada Meksika, saopštile su tamošnje vlasti.\nNacionalni centar za krizne situacije upozorio je Meksikance da se drže dalje od vulkana nakon što su registrovane aktivnosti i vulkan u poslednja 24 sata izbacuje pepeo i gas. Centar je registrovao i blage seizmološke aktivnosti.\nGeofizičari su poslednjih dana registrovali povećanu aktivnost vulkana koji se nalazi oko 45 kilometara od glavnog grada. >> Pročitaj celu vest na sajtu Radio 021 <<\nPopokatepetl, poznat i kao El Popo, vulkan je u centralnom Meksiku visine 5.426 metara. To je jedan od najaktivnijih vulkana u Meksiku. Zabeleženo je više od 20 velikih erupcija tog vulkana od dolaska Španaca u Meksiko 1519. Poslednja velika erupcija dogodila se 21. decembra 1994.\nIme Popokatepetl je astečkog porekla i na jeziku navatl znači "breg koji se puši".\nNoviMagazin.rs: Vulkan izbacuje pepeo na periferiju glavnog grada Meksika\nKurir: PROBUDIO SE VULKAN U MEKSIKU: Popokatepetl počeo da izbacuje pepeo i gas (VIDEO)\nN1 televizija: Vulkan izbacuje pepeo na periferiju glavnog grada Meksika\nB92: Popokatepetl baca pepeo na periferiju prestonice Meksika


Naslovna Archives - Dani javnih politikaDani javnih politika\nPrethodni Dani javnih politika\nČetvrti Dani javnih politika\nBy: Boban Stojanovic\nGrupa za analizu i kreiranje javnih politika, Centar za javnu upravu, lokalnu samoupravu i javne politike Fakulteta političkih nauka uz podršku Konrad Adenauer fondacije i PERFORM-a Objavljuju konkurs za učesnike/ce petih Dana javnih politika koji će biti održani na Fakultetu političkih nauka Univerziteta u Beogradu, od 27. do 29. oktobra 2017. godine. Teme petih Dana javnih politika biće: građevinska politika, javno zagovaranje kao nauka i umetnost, uloga građana u promeni javnih politika, privatnost na internetu, reforma javne uprave, politika RS prema narkoticima. O ovim temama će govoriti kreatori i donosioci odluka i politika, predstavnici akademske javnosti, privatnog sektora, državnih institucija i organizacija civilnog društva. …→\nBy: Zaklina Zivkovic\n„Dani javnih politika“ kao tradicionalni seminar za studente, organizacije civilnog društva i donosioce odluka, otvoren je 29. oktobra na Fakultetu političkih nauka u organizaciji Grupe za analizu i kreiranje javnih politika (GAJP). MA Tamara Vukov, predsednica GAJP-a, je otvorila seminar, poželela učesnicima i predavačima uspešna dva dana i naglasila da je cilj organizatora da se znanja i iskustva predavača prenesu na učesnike, a onda ih podstaknu na razmišljanje i društveno delanje. Prof. dr Darko Nadić istakao je da su javne politike – politike koje služe narodu, jer se one bave svim temama koje nas dotiču u svakodnevnom životu, kao što …→\nDani javnih politika su dvodnevni seminar posvecen javnim politikama osmisljen s namerom da zainteresovane studente i predstavnike organizacija civilnog drustva upozna sa procesom kreiranja i konkretnim javnim politikama. Seminar organizuje Grupa za analizu i kreiranje javnih politika (GAJP), nevladina organizacija iz Beograda, u saradnji sa Centrom za javnu upravu, lokalnu samoupravu i javne politike Fakulteta političkih nauka Univerziteta u Beogradu, a uz podršku Fondacije Konrad Adenauer.


INTERVJU - Vidić UPOZORAVA Zvezdaše! "Plašim se da će Crvena zvezda doživeti scenario OFK Beograda!" - Crvena zvezda info\nSrbija / 338 pregleda\nFudbal / 1743 pregleda\nFudbal / 21713 pregleda\nFudbal / 6095 pregleda\nINTERVJU – Vidić UPOZORAVA Zvezdaše! “Plašim se da će Crvena zvezda doživeti scenario OFK Beograda!”\nVidić upozorava Zvezdaše\nIskusni defanzivac istakao u čemu vidi najveći problem.\nIskusni srpski fudbaler Nemanja Vidić na meti je medija nakon intervjua u Kuriru u kojem je izrazio spremnost da se kandiduje za predsednika Fudbalskog saveza Srbije.\nIzmeđu ostalog, legendarni defanzivac poručuje i da je ozbiljno zabrinut za sudbinu Crvene zvezde, iako ona niže uspehe i na domaćoj i na međunarodnoj sceni.\n- Kao navijač i neko ko je svoju mladost proveo u Crvenoj zvezdi, mnogo mi je drago što klub osvaja titule i igra u Evropi, ali se plašim da nas ti uspesi ne koštaju mnogo jednog dana. Imali smo priliku da vidimo slično u bliskoj prošlosti. Mislim da je krajnje vreme da se proveri odakle novac pojedinim ljudima dok su klubovi i dalje u velikim dugovima, pa ko je kriv i za toliko dugovanje Crvene zvezde - istakao je Vidić i dodao:\n- Svi znamo, Zvezdini navijači isto znaju, ali niko se ne bavi tim slučajem. Svi ćute. Ne mogu da razumem da u našem fudbalu igrači koji nemaju tržišnu vrednost imaju plate od 600.000 evra plus bonuse.\nNemanja je potom dodatno pojasnio šta mu to smeta na Marakani.\n- Crvena zvezda poslednjih godina nema nijednog igrača ispod 21 godine u važnim utakmicama u prvom timu. Prosek godina startnih 11 igrača je, čini mi se, 28. Šta ostaje posle takve politike kluba i trenera koji nemaju razumevanja za mlade igrače? Ja sam bio kapiten Zvezde sa 20 godina, Stanković još mlađi.\nTakođe je, iskusni štoper, otrkio i čega se najviše plaši kada je su u pitanju crveno-beli.\n- U eri transfera od 100 miliona evra, Zvezda konstantinim igranjem u Ligi šampiona i Ligi Evrope, uz osvojene četiri titule, ne može da proda igrača ni za 5 miliona evra. Zato mislim da će dugovi Zvezde još rasti i sve se plašim scenarija OFK Beograda. Nadam se da grešim - zaključio je Nemanja Vidić.


Niška televizija » Grčka: Pobeda Sirize, slavlje ispred sedišta partije\nObjavljeno 25.01.2015. 22:35\nATINA – Levičarska partija Siriza pobedila je na prevremenim parlamentarnim izborima u Grčkoj, prema preliminarnim zvaničnim rezultatima izbora u Grčkoj saopštenim večeras.\nSiriza je, kako je saopštilo grčko Ministarstvo unutrašnjih poslova posle 25,5 odsto prebrojanih glasova, osvojila 36,5 odsto glasova i imaće između 149 i 151 mesta u 300-članom parlamentu, prenela je agencija ANA.\nNa drugom mestu je, kako prenosi grčka agencija, Nova demokratija odlazećeg premijera Antonisa Samarasa sa 27,7 odsto glasova, odnosno 76 poslaničkih mesta.\nSlede neonacistička ekstremnodesničarska Zlatna zora sa 6,3 odsto glasova, odnosno 17 mesta, i Potami (Reka) sa 5,9 odsto glasova, odnosno 16 poslaničkih mesta.\nU parlament će još ući Komunistička partija Grčke (KKE) sa 5,6 odsto glasova, odnosno 15 poslanika; PASOK sa 4,8 odsto glasova (13 mesta) i Nezavisni Grci (ANEL) sa 4,7 odsto glasova (13 mesta).\nOstale stranke, uključujući Pokret socijaldemokrata bivšeg premijera Jorgosa Papandreua, osvojile su manje od tri odsto glasova i nisu prošle cenzus.\nLidera Sirize Aleksisa Ciprasa i, po svemu sudeći, budućeg premijera, dočekale su večeras ispred sedišta stranke u centru Atine pristalice koje već slave pobedu. Još je, međutim, prerano reći da li je Siriza obezbedila apsolutnu većinu od 151 poslaničkog mesta, što bi joj omogućilo da samostalno formira vladu.\nSirizi bi za dlaku, odnosno za jedno mesto, mogla da izmakne apsolutna većina pošto će, prema trenutnim zvaničnim projekcijama, imati 150 mesta, ali konačni ishod biće neizvestan sve dok ne budu prebrojani svi glasovi. Ukoliko ne obezbedi apsolutnu većinu, Cipras će morati da pokuša da formira koaliciju s manjim partijama ili da postigne dogovor koji bi Sirizi omogućio da formira manjinsku vladu.\nCipras (40) mogao bi da postane najmlađi premijer Grčke u poslednje četiri decenije.\n„Izgleda da je ovo istorijska pobeda, poruka koja se ne tiče samo grčkog naroda“, rekao je portparol Sirize Panos Skuletis. „Ona će ođeknuti širom Evrope i doneti olakšanje.“\nPobeda Sirize bi, prema ocenama agencija, mogla da označi ne samo politički preokret u Evropi, već i da bude presudna za ostanak Grčke u evrozoni. Cipras je najavio da, u slučaju pobede, namerava da pregovara o otpisu velikog dela grčkog duga i okončanju strogih mera štednje, što je posebno zabrinulo takozvanu „trojku“ (EU, MMF i Evropsku centralnu banku).\nOn je, posle glasanja u Atini, izjavio da građani danas odlučuju da li će se trojka sutra vratiti u Grčku kako bi bile ispunjene obaveze koje je preuzeo Samaras o daljem smanjenju penzija i plata, povećanju poreza i nastavku bankrotske i katastrofalne restriktivne ekonomske politike ili će Grčka sutra početi da se bori za dostojanstven život u Evropi.\n„Danas pravimo korak ka povratku nade, okončanju straha, povratku demokratije i dostojanstva u našoj zemlji“, rekao je on.\nKonačni rezultati mogu očekivati u ranim jutarnjim časovima.\nGrčki dug dostigao je 240 milijardi evra, dok stopa nezaposlenosti iznosi skoro 26 odsto. Grci su izašli na prevremene izbore budući da parlament te zemlje iz tri pokušaja nije uspeo da izabere novog šefa države, koji bi na toj funkciji zamenio Karolosa Papuljasa, a prema Ustavu, u tom slučaju se raspisuju parlamentarni izbori.\nTanjug 25.01.2015 21:23


Oko 3.000 ljudi uživalo je u pesmama "Dvoje", "Iza oblaka", "Oktobar fest" i drugim hitovima popularnog benda.\nMilan Đurđević, frontmen grupe je rekao je da mu je draže da ga sluša pet hiljada\nodabranih fanova, nego da se povinuje novim strujama koje su mnoge pevače uniformisale i pretvorile u istu mašineriju. „Rokenrol je živ“ rekao je šaljivo Milan i pokazao zašto „Neverne bebe“ traju svih ovih godina.\nSutra na Bojčinskom kulturnom letu nastupa Narodno pozorište Beograd sa predstavom "Govorna mana".\nSledeće nedelje, na programu je Gradski tamburaški orkestar „Branko Radičević“-\nRuma i pozorišna predstava „Karolina Nojber“ po tekstu Nebojše Romčevića. Bojčinsko leto se izvodi svakog vikenda do 25. Septembra, svi programi počinju u 20 sati, a ulaz je besplatan.


Iako su pretili da će ova školska godina umesto nastavom početi štrajkom, sada je već sasvim sigurno da se to neće dogoditi.\nSindikat obrazovanja Srbije odlučio je da ne stupi u štrajk jer su računi svih škola deblokirani i prvi deo julske plate isplaćen, a ministar prosvete Žarko Obradović obećao da će drugi deo biti isplaćen "vrlo brzo".\nSindikat je ranije najavio da će u saradnji sa sindikatom Nezavisnost i Unijom sindikata prosvetnih radnika u septembru organizovati štrajk, jer su početkom avgusta računi u stotinak škola bili blokirani i radnicima nije isplaćena julska zarada. U međuvremenu, iz Ministarstva prosvete su stigle informacije da su školski računi odblokirani, a julske zarade isplaćene.\nPredsednik Sindikata obrazovanja Srbije Branislav Pavlović, postavio je nekoliko pitanja ministru prosvete Žarku Obradoviću od kojih su prva dva prioritetna i odnose se na plate:\n"Da li je došlo do potpune deblokade svih računa u školama gde to nije bilo učinjeno i isplate prvog dela julske plate? Drugo pitanje je šta se dešava sa drugim delom julske plate, jer, po informacijama koje imam od juče, nikome nije isplaćena ta plata što dodatno iritira ovaj prosvetni narod."\nMinistar prosvete Žarko Obradović rekao je da su školski računi odblokirani, a julske zarade isplaćene i da nema nijednog razloga zbog koga bi prosvetni radnici ušli u štrajk.\nMeđutim, Toma Živanović, predsednik granskog Sindikata prosvetnih radnika Srbije “Nezavisnost”, kaže za Radio Slobodna Evropa (RSE) da još uvek ima škola kojima nisu odblokirani računi:\n"Jutros sam dobio informaciju iz Vranja, 11 škola još uvek nije dobilo platu, tako da su oni doneli lokalnu odluku o štrajku, sva tri sindikata su zajednički potpisala zahteve."\nŠtrajk ni ubuduće nije isključen\nUpravo zbog toga, neki od prisutnih nastavnika na sastanku sa ministrom Obradovićem insistirali su na tome da u slučaju da se drugi deo julske zarade ne isplati do početka školske godine ipak započnu štrajk.\nOvakvi stavovi, izgleda, naljutili su ministra Obradovića koji se više od pola sata trudio da predstavnicima sindikata objasni kako njegovo ministarstvo neće otpuštati zaposlene i kako novca za plate ima:\n"U ovih godinu i nešto dana mi nismo imali otpuštanja, a ja vam kao ministar kažem da neće biti otpuštanja. Kud ćete više od mene? I ima para i radimo na sadržini. A ako neko misli na ulicu, neka izađe. E, samo da vidim da li će ga javnost Srbije razumeti sa stanovišta motiva i povoda i rezultata. Jer mi imamo 905.000 dece koja treba prvog septembra da pođu u školu, i posle prvi oktobar, i plus njihovi roditelji."\nNakon sastanka sa ministrom Obradovićem, Branislav Pavlović rekao je novinarima da se od štrajka odustaje, ali je i naveo da "sindikat ne odustaje od tog načina borbe" i da ne isključuje mogućnost da posle 1. septembra bude štrajka, ako plate budu kasnile.\nStav trećeg reprezentativnog sindikata, Unije sindikata prosvetnih radnika Srbije, očekuje se u subotu nakon njihovog sastanka sa ministrom Obradovićema, a UGS “Nezavisnost” na sličan način kao i Sindikat obrazovanja, upozorava na mogući štraj odmah nakon 1. septembra. Toma Živanović:\n"Ukoliko danas ili sutra bude bio isplaćen i drugi deo julske zarade, praktično nema osnova da stupimo u štrajk. Ukoliko se to ne ispuni, onda ćemo sigurno ići na to da to stanje usmerimo ka organizovanju štrajka."


Korona je samo jedan od problema košarkašica Radničkog sa Crvenog krsta - Sport - Dnevni list Danas\nPočetna » Sport » Korona je samo jedan od problema košarkašica Radničkog sa Crvenog krsta\nKako korona virus utiče na treninge i pripreme za novu sezonu\nKorona je samo jedan od problema košarkašica Radničkog sa Crvenog krsta\nSvoj put košarkašice Radničkog sa Crvenog krsta probijaju kroz Drugu žensku ligu, uprkos problemima kojih nije malo. Finansijska situacija je loša, klub nema sredstva za isplaćivanje igračica i stručnog štaba, sponzora je sve manje, a sada se suočavaju i sa korona virusom, koji je pogodio čitav sportski svet.\n0Piše: Jovana Stanković 14. avgusta 2020. 07.54 Izmenjeno: 07.55\nFoto: KKŽ Radnički Beograd\nU martu ove godine proglašena je pandemija korona virusa, prvenstvo je naglo prekinuto, a čitav sportski život se na neko vreme zaustavio. Na vrata hale Radničkog postavljen je katanac koji se nije otključao sve do ukidanja vanrednog stanja.\nTokom dugačke pauze košarkašice Radničkog se nisu sastajale, ali je svaka od njih trenirala kod kuće, individualno, iščekujući da se vanredno stanje završi i da se brzo vrate u rutinu koju su imale ranije.\n„S obzirom na to da godinama unazad treniramo svakodnevno, ovakav duži period bez treninga mi je bio prilično neobičan, ali pokušavala sam da i u takvim uslovima održavam kondiciju. Redovnim vežbanjem u kućnim uslovima tokom vanrednog stanja sam sebi omogućila da kasnije povratak u formu ne bude težak“, opisala je svoje vreme provedeno u karantinu Ana Jovanović, jedna od najefikasnijih košarkašica Radničkog protekle sezone.\nPovratak u formu je težak nakon dugačke pauze\nIpak, pauza je uzela svoj danak i povratak u trenažni proces nije jednostavan. Treninzi su počeli odmah po okončanju vanrednog stanja, ali povratak u formu i dalje traje.\nJedan deo treninga posle vanrednog stanja održali su u hali, ali ubrzo su uvedene nove epidemiološke mere zbog kojih su treninzi prebačeni na otvoreno, gde je rizik od širenja infekcije virusom znatno manji.\nKako ističu, klub se trudi da se sve propisane mere u potpunosti ispuni, što nije jednostavno ako se uzme u obzir da je košarka timski sport sa dosta kontakta.\n“Dešavalo se da zbog straha, rekla bih, pre roditelja nego njih samih, neke devojke ipak nisu dolazile na treninge. Ipak, većina njih je jedva čekala da ponovo uzme loptu u ruke. Strah od korona virusa je bio prisutan i pre zvaničnog uvođenja vanrednog stanja, tako da smo poslednju juniorsku utakmicu odigrali sa samo devet igračica jer su se i košarkašice i roditelji plašili širenja infekcije”, priča u razgovoru za Danas Tijana Zupančić, sportska direktorka ženskog košarkaškog kluba Radnički.\nFinansijska situacija je dodatni problem\nŽenski košarkaški klub Radnički iz Beograda jedan je od klubova sa najdužom istorijom u ovom sportu i nekadašnji šestostruki prvak države. Ipak, s obzirom na to da je ženska košarka u Srbiji gotovo zapostavljena, nikome neće biti lako da se izvuče iz krize izazvane korona virusom.\n„Stanje u ženskoj košarci je već godinama finansijski izuzetno teško. Zbog korona virusa većina privatnika koji su ranije sponzorisali klubove više nije u stanju da pomogne, tako da bez pomoći košarkaškog saveza i države u ovoj situaciji biće teško održavati klubove“, rekla je Tijana Zupančić.\nNiko ne može da kaže kako će se odvijati sledeća sezona\nZa sledeću sezonu Radnički planira da održi pripremni period kao i proteklih godina, s tim što će ovog puta svi članovi kluba u potpunosti poštovati propisane epidemiološke mere.\n„Novonastala situacija utiče na ceo naš život, pa i na sledeću sezonu. Zaista nemam predstavu kako bi ona mogla da izgleda“, kaže košarkašica Ana Jovanović.\nKošarkašice sa Krsta treniraće kao da liga počinje u oktobru, kao i prethodnih godina, uz nadu da neće doći do nekih nepredviđenih situacija jer je zdravlje uvek na prvom mestu.\n“Ne znamo šta će se dešavati ako se neka od igračica zarazi i kako će se to rešavati, s obzirom na to da znamo da se virus lako prenosi, a da oporavak traje najmanje mesec dana. I pored svih ovih problema, ipak se izuzetno radujem početku nove sezone i nadam se najboljem. Pridržavamo se svih preporuka i sve što bude uvedeno zarad sprečavanja širenja virusa mi ćemo ispuniti. Prvenstveno želimo da sve košarkašice klubova koji se takmiče budu zdrave, a to možemo ispuniti samo poštovanjem mera. O utakmicama i prvenstvu možemo da mislimo samo ukoliko omogućimo bezbednost svih članova ekipe”, zaključila je Tijana Zupančić.\nKKŽ Radnički, Korona virus, Košarka, košarkašice, Radnički sa Crvenog krsta, Treninzi, ženska košarkaBeograd\nKoliko je epidemija smanjila prodaju automobila u Srbiji u 2020. godini?


Niška televizija » Golubac: Čiste ulice od blata, izvlače vodu iz podruma\nGolubac: Čiste ulice od blata, izvlače vodu iz podruma\nObjavljeno 25.05.2015. 12:26\nGOLUBAC – U opštini Golubac, gde je na snazi vanredna situacija i danas se čiste ulice od blata, a voda se izvlači iz podruma stambenih objekata.\nSnabdevanje građana, iako je najveća prodavnica takođe poplavaljena, je po oceni nadležnih „koliko toliko“ normaliozovano, a saobraćjnica kroz to mesto , uz obalu Dunava je prohodna i za teretni saobrćaj.\nNačelnik Odeljenja za vanredne situacije u Požarevcu Goran Đorđević rekao je Tanjugu da se situacija polako smiruje da su nadležni oko 3 sata ujutro uspeli da uz pomoć pumpi uklone velike količine vode sa gradskih ulica.\n„Tokom noći vatrogasno spisličake jedinice iz Gradišta i Požarevca kao i radnici Hidroelektrane „Đerdap“ i preduzeća „Georad iz Požarevca su pumpama crpeli vodu sa ulica“, rekao je Đorđević.\nOn je dodao da je zbog obilnih padavina došlo do bujičnih poplava koje su u centar opštine donele velike količine vode i da je posao crpljenje završen oko 3 sata ujutro.\n„U gradu više nema vode i vrši se sanacija terena“, rekao je Đorđević dodavši da je najbitniji da juče popodne i tokom noći nije bilo ugroženih ljudi.\nOn je naveo i da su sinoć oko 23 sata pripadnici Sektora za vanredne situacije uspeli da osposobe za teretni saobraćaj i put prema Požarevcu i prema Kladovu tako da se komunikacija nesmetano odvija u oba pravca.\n„Trenutno se čisti teren od blata, mulja i šuta koji je voda nanela i voda se ispumpava iz podrumskih prostorija“, rekao je Đorođević dodavši da su i tu angažovani pripadnici vatrogasno spasilačke jedinice.\nPrema njegovim rečima, tokom crpljena vode upotrebljeno je više pumpi kojim su raspolagali pripadnici vatrogasno spasilačkih jedinica kao i preuzeća HI „Đerdap“ i „Georad“ iz Požarevca.\nU Golupcu, lokalni štab za vanredne situacije je u stalnom zasedanju i pomaže građanima koliko može, rekao je Tanjugu ranije danas načelnik opštinske uprave Vladica Buljubaša.\nOn je naveo i da osnovna škola verovatno samo danas neće raditi dodavši da takođe ne radi ni vrtić koji je pretrpeo veće štete od obilnih padavina\nBuljubaša je dodao da je vanredna situacija uvedena juče, a da su se danas građani pridružili nadležnim službama i čiste ulice od blata.\nPrema njegovim rečima, formiane su i Komisije za procenu štete koje su na terenu dok opština pomaže garđanima koliko može.\nNa podrucju Golupca juče popodne pala je velika količina grada i kiše koji je razbijao prozore na kućama i izloge, a ulice su poplavljene.\nZbog obilnih padavina područje tog mesta bilo je pod vodom koja je nanela velike količine blata, mulja, granja… a oticanje je sprečavao nasip koji to mesto brani od izlivanja Dunava.\nTanjug 25 Maj 2015 11:16\nFoto TANJUG/J. PAP, ILUSTRACIJA\nProjektno finansiranje medija leglo korupcije (VIDEO)\nMarić: Ne očekuje se scenario kao prošle godine\nNEOČEKIVAN PORAZ MAŠINCA OD VOJVODINE https://t.co/hiaCKMabv3 18 hours ago\nODBOJKAŠI NIŠA NASTAVILI DA REĐAJU POBEDE https://t.co/5whhgAWNp0 18 hours ago\nNAISA UBEDLJIVA U VRBASU https://t.co/wdpGXofYP5 19 hours ago\nRADNIČKI SAVLADAO ČUKARIČKI https://t.co/8vCGId1i98 19 hours ago


U Srbiji 11 osoba obolelo od groznice Zapadnog Nila - Studio B\nU Srbiji 11 osoba obolelo od groznice Zapadnog Nila Tanjug\nDruštvoDrustvo Pocetna 11. 07. 2018. 12:58:27\nNa teritoriji Srbije od groznice Zapadnog Nila obolelo je 11 ljudi, a zaraženi komarci koji prenose virus pronađeni su na 29 lokacija, podaci su Instituita za javno zdravlje Srbije „Dr Milan Jovanović Batut“.\n„Kada utvrdimo prisustvo virusa kod komaraca iste večeri naše ekipe izlaze na teren i radi se njihovo suzbijanje. Nakon toga se radi kontrolno testiranje“, pojasnio je Pešić za Tanjug.\n„Ukoliko imaju otvorene delove tela savet je da se mažu repelenti. Ukoliko žive na priobalju gde ima dosta komaraca preporuka je da na prozore stave mrežice“, naglasio je Pešić.


Rojters: Kina prikuplja genetske podatke pomoću prenatalnih testova - Biznis i Finansije\nHome\tVestiIT i nauka\tRojters: Kina prikuplja genetske podatke pomoću prenatalnih testova\nKineska kompanija BGI Group optužena je da je pomoću prenatalnih testova koji se rade u trudnoći prikupljala genetske podatke miliona žena i koristila ih u svojim istraživanjima.\nU opširnom istraživanju koje je sproveo Rojters otkriveno je da ova kompanija sarađuje sa kineskom vojskom i da su joj genetski podaci bili potrebni radi istraživanja o budućim pretnjama stanovništvu.\nMeđutim, kako pišu zapadni mediji, posedovanje ovih podataka, i to prikupljenih širom sveta, omogućiće joj dominaciju na globalnom farmaceutskom tržištu, budući da će moći da predvidi učestalost određenih bolesti. Pojedini analitičari tvrde čak i da bi Kina tako mogla kreirati “genetski poboljšane vojnike” ili patogene za biološki rat protiv SAD.\nOve sumnje podgrejava podatak da su podaci iz prenatalnih testova već korišćeni za istraživanja prevalencije određenih virusa kod žena u Kini, ali i za izdvajanje određenih etničkih grupa iz mase, poput Tibetanaca i Ujgura, radi daljih istraživanja.\nBGI Group je inače prikupljala ove podatke pomoću prenatalnih testova koji se u većem delu sveta rade privatno, uglavnom umesto amniocenteze, jer su manje invazivni od nje. Ona posluje u 52 zemlje sveta, gde je do sada oko osam miliona žena koristilo njene usluge.


Dodik: Nije mi problem da odem u Sarajevo, ali ne bih trpio provokacije | mojKontakt portal\nPredsjednik Republike Srpske Milorad Dodik smatra da je predsjednik Srbije Aleksandar Vučić u pravu kada je tražio da deklaracija o opstanku srpskog naroda bude donesena nakon beogradskih izbora, te ističe da tu postoji državnička odgovornost.\nDodik je napomenuo da Vučić ne želi da se donošenje jednog tako važnog dokumenta poklopi sa završnim danima kampanje u Beogradu, pa da se svi “ostrve na tu deklaraciju”.\n“Mislim da je u pravu – da je finalizujemo nakon beogradskih izbora i da je završimo. On ne želi da neko kaže – vi to radite iz predizbornih razloga”, rekao je Dodik za RTS.\nKomentarišući jučerašnji protest Bošnjaka pred Ambasadom Srbije u Sarajevu, na koju su bili zalijepljeni plakati sa mrtvačkom glavom, Dodik je rekao da oni deklaraciju nisu ni pročitali i da je iz Sarajeva poslata žestoka poruka.\n“Juče ste imali situaciju da je na Ambasadi Srbije u Sarajevu neko istakao mrtvačku glavu i pozivao na uništenje i likvidaciju Srba i ne možete, naravno, ostati imuni. Lijepo je reći da treba da se nađu krivci, ali to je nama daleko žešća poruka. To je nama samo ojačalo saznanje da je BiH neuspješna i propala zemlja”, rekao je Dodik.\nGovoreći o Vučićevoj posjeti Hrvatskoj, Dodik je rekao da smatra da je veoma važno da predsjednik Srbije bez oklijevanja dolazi tamo gdje treba da riješi pitanja ne samo od interesa za Srbiju kao državu, nego i za Srbe koji tamo žive.\n“Bez obzira na izazove i prijetnje, veoma je važno da tome nije poklekao, što bi rekao naš narod, i da je ta posjeta učinjena na dostojanstven način”, naveo je Dodik i dodao da je Srbija pokazala odlučnost za gradnju regionalne stabilnosti i mira, u čemu prednjači.\nDodik je naglasio da je za Republiku Srpsku, koja gleda Srbiju kao maticu, važno da Srbija šalje jasne poruke u regionu, o miru i podršci srpskoj nacionalnoj zajednici, što do skoro nije bilo.\n“Mi u BiH smo u nekoj ranijoj fazi bili prepušteni odlukama koje je sam /Slobodan/ Milošević u ime nas donosio, kasnije smo bili pritisnuti međunarodnom zajednicom i pokušajem da se Srbija distancira od tih regionalnih pitanja”, podsjetio je Dodik.\nOn je ponovio da je veoma jasno da je period saradnje između Srpske i Srbije najbolji do sada i u saglasnosti oko važnih regionalnih pitanja i u realizaciji zajedničkih projekata, te naveo projekte vrtića u Trebinju, Brčkom, kao i zajedničke projekte u Drvaru i Glamoču u Federaciji BiH gdje žive Srbi.\nGovoreći o predstojećim opštim izborima u BiH u oktobru, Dodik je potvrdio da će se kandidovati za člana Predsjedništva BiH.\n“Pokušavaju da osokole međunarodnu zajednicu da bi navodno nešto zabranila, što znači da sam je već pobijedio tamo”, rekao je Dodik.\nOn je naglasio da je BiH veoma složena, ali da su je još složenijom učinili stranci koji su je napravili nemogućom zemljom.\nDodik kaže da njemu nije problem da ode u Sarajevo, ali da ne bi trpio provokacije. Ja nisam čovjek koji trpi provokacije i možemo da imamo sjednicu putem linka, zašto bi to bio problem”, rekao je predsjednik Srpske.\nPrethodno Prethodni članak: Zeničanin uhapšen zbog krađa u Banjaluci, Laktašima i Kotor Varošu\nSljedeće Prethodni članak: Ćamil Duraković želi da bude predsjednik Republike Srpske\n16. 12. 2018., 21:51


Konferencija “Moderne tehnologije kao alat za međusektorsku saradnju u procesima EU integracija“ – ACED\nKonferencija “Moderne tehnologije kao alat za međusektorsku saradnju u procesima EU integracija“ odrzaće se u petak, 24.05.2019. godine u 11.00h u LANACO konferencijskom centru, Banja Luka.\nSvrha konferencije je promocija uspostavljanja međusektorske saradnje OCD na putu BiH ka EU, predstavljanje prednosti korištenja novih alata za jačanje civilnog društva, apostrofiranje potrebe tematskog i međusektorskog umrežavanja OCD, kao i razmjena iskustava po pitanju informisanja građana o procesu priključivanja Evropskoj uniji.\nNa konferenciji će biti predstavljeni najvažniji segmenti projekata „Ravnopravno različiti“ i „Resursni centar za BiH civilno društvo u procesu EU integracija“, a posebno želimo promovisati značaj dvije nove web platforme.\nPrva, www.EUresurs.ba na virtuelan, interaktivan i svima dostupan način objedinjuje sve trenutne programe i projekte koje finansijski podržava Evropska unija kroz podršku OCD i građanima u cjelini. Ova platforma će pratiti put BiH ka Evropskoj uniji, ali i naglašavati neophodnost aktivnog uključenja OCD kroz saradnju sa institucijama vlasti i privrednim sektorom na tom putu.\nDruga platforma koja će biti predstavljena je www.ravnopravnorazličiti.org koja okuplja nevladin sektor, lokalne vlasti, medije i javnost na izgradnji društva ravnopravno različitih.


8. februar 2017. Članovi Poslaničke grupe prijateljstva sa Meksikom sa ambasadorom Meksika u Srbiji\nSreda, 8. februar 2017.\nKontinuiranim dijalogom na svim nivoima do jake ekonomske saradnje između Srbije i Meksika\nČlanovi Poslaničke grupe prijateljstva sa Meksikom sastali su se u Domu Narodne skupštine sa ambasadorom Meksika u Srbiji, Nj.E. Markom Antoniom Garsijom Blankom, sa kojim su razgovarali o bilateralnim odnosima Srbije i Meksika i daljem unapređenju saradnje kako na parlamentarnom, tako i na svim drugim nivoima.\nPredsednica PGP sa Meksikom Ana Ćirić na početku je istakla da između dve zemlje postoje tradicionalno prijateljski i miroljubivi odnosi i naglasila da nepostojanje otvorenih pitanja doprinosi još boljem učvršćivanju bilateralnih odnosa između Srbije i Meksika, što otvara prostor za unapređenje svih vidova saradnje. Predsednica se zahvalila i na principijelnoj podršci Meksika teritorijalnom integritetu Srbije, posebno na odluci da ne podrži članstvo Kosova u UNESKO. Ćirić je u nastavku istakla da je prioritet Republike Srbije članstvo u Evropskoj uniji, ali da dobri odnosi sa Rusijom, Kinom kao i zemljama Latinske Amerike imaju izuzetan značaj u spoljnopolitičkoj agendi Srbije. Predsednica je na kraju naglasila da će se tokom svog rada maksimalno zalagati da se, kroz parlamentarnu saradnju, intenzivira ekonomska saradnja dveju zemalja i unapređuju odnosi kroz kulturu i turizam.\nAmbasador je obavestio prisutne o tome da postoji izuzetno interesovanje meksičkih parlamentaraca za saradnju sa Srbijom, o čemu svedoči i formiranje i rad grupe prijateljstva u Meksičkom kongresu. Dodao je da se kontinuiranim dijalogom na svim nivoima, odnosi zemalja mogu ojačati, što će otvoriti put za povećanje ekonomske razmene, ali i razvoj turizma obeju zemalja. Ambasador je upoznao narodne poslanike sa trenutnim odnosima Meksika i nove američke administracije, naglasivši da je Meksiko maksimalno opredeljen za dijalog i mirno rešavanje otvorenih pitanja. Dosadašnji odnosi, kako je naveo, bili su zasnovani na uzajamnoj odgovornosti i poštovanju, a trenutnu situaciju, Vlada i narod Meksika, posmatraju sa posebnom pažnjom i zabrinutošću. Ukazujući na to da je Meksiko jedan od najvažnijih ekonomskih partnera Sjedinjenih Američkih Država, izrazio je nadu da će se uz dobru volju i dijalog doći do racionalnog rešenja. Ambasador se u nastavku složio sa prisutnima da je neophodno raditi na jačanju ekonomske saradnje između Srbije i Meksika i najavio da će se u aprilu ove godine organizovati seminari upravo na temu unapređenja ekonomskih odnosa dveju zemalja. Na kraju, zaključio je da će Meksiko nastaviti da podržava teritorijalni integritet Srbije i nastojati da doprinese očuvanju njenih interesa po pitanju učešća tzv. države Kosovo u svim međunarodnim organizacijama.\n47. sednica Odbora za spoljne poslove


Ruski jezik - zvanični jezik u Nagorno Karabahu - Sputnjik Srbija\nRuski jezik - zvanični jezik u Nagorno Karabahu\n14:45 25.03.2021 Preuzmite kraći link\nParlament nepriznate republike Nagorno Karabah usvojio je zakon kojim je ruski jezik postao zvanični jezik u republici, saopštila je Sputnjiku portparolka predsednika NKR Lusina Avanesjan.\nPrema zakonu, zvanični jezici u republici su sada „književni jermenski i ruski“.\nKako se navodi, državni organi, pravna lica, ustanove i organizacije su u obavezi da obavljaju kancelarijske poslove na jermenskom i, po potrebi, na ruskom jeziku.\nU objašnjenju inicijative govori se o potrebi da se „formira nova agenda“, uzimajući u obzir „kulturne, vojne, ekonomske veze između Karabaha i Rusije“, istorijskog sećanja i toga da je za mnoge stanovnike ove oblasti ruski – drugi govorni jezik.\nPortparolka predsednika republike objasnila je da je problem postao aktuelan zbog dugoročnog prisustva ruskih mirotvoraca u Karabahu, koji su došli u region radi smirivanja tenzija između Jermenije i Azerbejdžana.\n„Izgubljeni raj“: Humanitarna katastrofa u Karabahu kroz objektiv Sputnjikovog fotografa


Srpski član Predsedništva BiH Milorad Dodik izjavio je večeras da je Republika Srpska finansijski stabilna i da je daleko manje zadužena nego ranije u odnosu na bruto domaći proizvod.\n– Stabilna finansijska situacija je ono što omogućava isplatu obaveza i investicije – rekao je Dodik u Istočnom Sarajevu na skupu koji je okupio predstavnike društvenog, poslovnog i političkog života tog grada.\nOn je naveo da budžet Srpske ne pravi dubioze i da bi u ovoj godini mogao da zabekeži suficit, dok se već iduće godine planira suficit u iznosu oko 20 miliona KM.\nDodik je podsetio da su izdvajanja iz budžeta Srpske za servisiranje dugova prethodnih godina dostigla 700 miliona KM na godišnjem nivou, da se to sada spušta na 500 miliona, a da bi za dve-tri godine trebalo da iznosi 300 miliona KM.\n– Želja nam je da se poboljša stanje u realnom sektoru – naglasio je Dodik, podsećajući da neka rešenja iz prošlosti, poput privatizacije, nisu bila dobra. Prema njegovim rečima, privatizacija je bila loša i nije dala rezultate niti održala privrednu strukturu koju je Srpska imala pre, pa čak i u ratu.\n– Potrebno je da tragamo za načinima kako pomoći realnom sektoru, potrebno je promeniti matricu poslovanja – naglasio je srpski član Predsedništva BiH. Dodik je podsetio i na dug u oblasti zdravstva za poreze i doprinose koji u Republici Srpskoj iznosi skoro milijardu KM.\nOn je najavio da se priprema emisija obveznica Srpske na inostranom finansijskom tržištu, putem koje bi trebalo da bude rešen ovaj problem i popravljeno stanje u zdravstvu.\n– Zdravstvo je nešto što bitno opterećuje stanje javnog duga zbog dugova i ogromnih investicija – istakao je Dodik. On je konstatovao da će ulaganjem u Klinički centar u Banjaluci i njegovim kapacitiranjem kao vodeće zdravstvene institucije u Srpskoj, te rekonstrukcijom i izgradnjom bolnica u Nevesinju, Bijeljini, Gradišci, Doboju, Zvorniku i Trebinju završava investicioni ciklus u bolničke objekte, prenosi Srpskainfo.


Izvor: Radio Televizija Vojvodine, 26.Mar.2020, 18:47\nNacionalna služba za zapošljavanje zbog trenutne situacije u Srbiji uzrokovane širenjem virusa COVID-19 ima novi režim rada. Naime, sva nezaposlena lica sa teritorije Sremskog okruga koja treba da se prijave na evidenciju ili podnesu zahtev kako bi ostvarili pravo na novčanu naknadu na birou za vreme vanrednog stanja to mogu učiniti elektronskim putem.\nTrinaest hiljada ljudi u Sremu trenutno traži posao, a vanredna situacija u kojoj se našla naša zemlja i poslednji podaci nam govore da se u prethodnih nekoliko dana povećao broj prijava na evidenciji nezaposlenih. Obuka za aktivno traženje posla je samo jedna od mera na koju mogu da računaju nezaposleni, kažu nadležni.\nS obzirom da su Sremci zainteresovani...\nIzvor: Radio Televizija Vojvodine, 27.Mar.2020, 11:55\nNacionalna služba za zapošljavanje, zbog trenutne situacije u Srbiji, uzrokovane širenjem virusa covid-19, ima novi režim rada...Naime, sva nezaposlena lica sa teritorije Sremskog okruga koja treba da se prijave na evidenciju ili podnesu zahtev, kako bi ostvarili pravo na novčanu naknadu na birou...


Nacionalne i nacionalističke organizacije u Velikoj Kikindi 1918-1941. | Ki Fokus Nacionalne i nacionalističke organizacije u Velikoj Kikindi 1918-1941. – Ki Fokus\nNacionalne i nacionalističke organizacije u Velikoj Kikindi 1918-1941.\nIstorijsko društvo Kikinda predstavilo je, u Kulturnom centru, svoje novo izdanje “Nacionalne i nacionalističke organizacije u Velikoj Kikindi od 1918. do 1941. godine“. Autori nove knjige Istorisjkog društva su: Tijana Rupčić, Srđan Sivčev i Marko Milošev, dok je dizajn korica uradio informatičar, Nikola Radosavčev.\nAutori ističu da su celokupnu građu i materijal nekoliko meseci prikupljali iz Istorijskog arhiva i Narodnog muzeja u Kikindi, Arhiva Vojvodine, kao i Biblioteke Matice Srpske. Ljubitelji lokalne istorije u knjizi mogu da saznaju sve o nacionalnim i nacionalističkim organizacijama srpskog, nemačkog, mađarskog i jevrejskog naroda u Velikoj Kikindi između dva svetska rata.\nU Istorijskom društvu Kikinda posebno ističu da je najnovije delo prvo takvog tipa koje je napisano u Srbiji jer niko do sada nije sakupio podatke o nacionalističkim organizacijama svih zajednica u jednom gradu.\n← Nezaposlenost u Kikindi smanjena za 9,9 odsto\nRenovirane prostorije Kluba Gerontološkog centra →


Gračanica: Zaplenjeno 13 kilograma marihuane\nKosovska policija saopštila je večeras da je u Gračanici u jednom lokalu zaplenila 13 kilograma marihuane i određenu sumu novca za koji se pretpostavlja da je falsifikovan i tom prilikom uhapsila dve osobe od kojih je jedna zadržana u pritvoru.\nZaplenjena marihuna (Foto Policija Kosova)\nOsumnjičeni, kosovski Srbin je nakon saslušanja zadržan u pritvoru dok je protiv jedne državljanke Srbije pokrenut redovan sudski postupak, saopšteno je večeras iz Kosovske policije.\nKosovska policija je u Gračanici pretresla jedan lokal i tom prilikom je pored narkotika i falsifikovanog novca zaplenila jednu palicu i sprej.\nAkciju je sprovela jedinica za borbu protiv narkotika Kosovske policije u subotu veče, navodi se u policijskom saopštenju.\n05.03.2021 Saobraćajna nesreća u Gračanici, povređeno dvanaestogodišnje dete (1677)\n05.03.2021 Sud će ponovo raspravljati o pritvoru sedmorice mladića zbog tuče u Lapljem Selu (493)


Fabrika avio-komponenata do kraja juna - Istinomer\n"Do kraja juna očekujemo da bude otvorena velika fabrika avio-komponenata u Pančevu. Izvoz bi bio od 400 do 450 miliona evra, to će biti velika stvar i podstrek za srpsku privredu. Zamislite da ćemo direktno prodavati ‘Boingu’ i ‘Erbasu.’"\nUkoliko Srbija sa Ujedinjenim Arapskim Emiratima sprovede planove o izgradnji fabrike čipova i delova za avione, ona može postati „malo balkansko čudo“, izjavio je u oktobru 2013. tadašnji vicepremijer Aleksandar Vučić.\nU decembru je naglasio da se očekuje da do kraja juna bude otvorena velika fabrika aviokomponenti u Pančevu, u saradnji sa kompanijom „Mubadala“, dodajući da su stručnjaci te kompanije već obišli prostor na kojem bi trebalo da bude fabrika.\nPred kraj predizborne kampanje tadašnji savetnik vicepremijera Siniša Mali kazao je da se posao sa kompanijom „Mubadala“ privodi kraju i da očekuje da do kraja godine fabrika avio delova bude spremna.\n„Već smo završili dobar deo fizibiliti studije, oko fabrike za avio delove i ja očekujem da do kraja godine imamo fabriku spremnu. Oni će preuzeti fabriku Utve koja ima takođe slobodan deo zemljišta gde će moći da naprave dodatan proizvodni pogon – rekao je Mali.“\nBlic, 5. 3. 2014. godine\nNakon više meseci, od najavljenog projekta još nema ništa, a u „Mubadali“ ističu da „nastavljaju da istražuju prilike za saradnju“.\nDanas, 7. 7. 2014. godine\n„Upitan o svim ovim i drugim najavljivanim projektima, portparol Mubadale za Danas samo kaže da „nakon potpisivanja memoranduma o razumevanju u oktobru 2013. između Republike Srbije i Mubadala Development Company, mi nastavljamo da istražujemo prilike za saradnju i sprovodimo studije izvodljivosti u različitim oblastima.“\nPošto do juna fabrika nije otvorena Istinomer je pokušao da od aktera u ovom poslu dobije odgovore. U pančevačkoj fabrici „Utva“, nakon više bezuspešnih pokušaja da razgovaramo sa generalnim direktorom, preporučeno nam je da odgovore potražimo od „onih koji se pitaju” – preduzeća Jugoimport SDPR. Ali, u Jugoimport SDPR-u ističu da pitanja u vezi sa fabrikom avio delova ne spadaju u njihovu nadležnost, već su u nadležnosti – fabrike „Utva“.\nPitanja smo poslali i pres službi Vlade Srbije i Ministarstvu privrede. U Vladi su nam rekli da su pitanja prosleđena Generalnom sekretarijatu i Mnistarstvu saobraćaja. Iz Generalnog sekratarijata nije bilo odgovora, a u Ministarstvu saobraćaja rečeno nam je kako “nisu oni potpisali Memorandum, već Vlada”, dok su u Ministarstvu privrede rekli da je taj posao u nadležnosti Vlade Srbije.\nJedini odgovor dobili smo od članice gradskog veća Pančeva, zadužene za privredu, preduzetništvo i investicije Jelene Batinić koja kaže da očekuje da će nova zakonska regulativa biti podsticaj da se ova najava ipak realizuje.\n“Kao i mnogi investitori koji su najavili svoj dolazak i ulaganja, tako i predstavnici Mubadale pomno prate trenutnu situaciju, a budući da je ovo vojna namenska industrija, svaka priča ne sme biti prazna, već mora imati i svoju suštinu. Poslednjih meseci nije bilo sastanaka u gradu Pančevu, niti postoje neki rokovi kada će ova investicija doći u Utvu.”\nZato izjavu premijera ocenjujemo kao neispunjeno obećanje.\ninvesticije fabrika investitori Ujedinjeni Arapski Emirati Pančevo saobraćaj


Ne samo 12. maja - Glas Srpske\nDarko Momić 12.05.2020 00:12\n“Vojska Republike Srpske formirana je kao izraz potrebe u odbrani srpskog naroda i njegovih vjekovnih ognjišta. Da nije formirana posljedice po srpski narod bi bile slične obimu stradanja u proteklim ratovima”.\nOvo je povodom 12. maja - Dana Vojske Republike Srpske poručio predsjednik Boračke organizacije RS general Milomir Savčić, ocjenjujući da je VRS imala istorijsku ulogu da odbrani narod, ognjišta i teritoriju.\nI u tih nekoliko rečenica stala je suština svega što neprijatelji srpskog naroda uporno pokušavaju da pobiju i pred čim takozvana međunarodna pravda zatvara oči.\nVojska Republike Srpske bila je odbrambena armija i formirana je iz istorijske nužde sa zadatkom da ne dozvoli ponavljanje Šargovca, Motika, Starog Broda, Prebilovaca, Paga, Jadovna, Jasenovca, Donje Gradine i brojnih drugih stratišta iz Drugog svjetskog rata. I sa zadatkom da onemogući da slobodarsko Potkozarje ponovo deceniju i po čeka odrastanje prvog regruta.\nDa nije bilo Vojske Republike Srpske, nikada ne bi bio probijen “koridor života”, a sudbina više od pola miliona Srba u tadašnjoj Bosanskoj Krajini vjerovatno bi bila gora nego kasnija sudbina njihovih sunarodnika iz Hrvatske koji su sa zavežljajima u rukama napustili svoja ognjišta bez iluzije da će se ikada više na njih vratiti.\nDa nije bilo Vojske Republike Srpske, ritualnog odrubljivanja srpskih glava uz vjerske pokliče svojstvene radikalnim islamistima ne bi bilo samo na Ozrenu, već širom cijele BiH.\nDa nije bilo Vojske Republike Srpske, misa za blajburške žrtve, najavljena za 16. maj u Sarajevu, do sada bi već bila održana i to u Banjaluci, jer njenom održavanju ne bi imao ko da se suprotstavi.\nZato tvrdnje o zločinačkom karakteru VRS i stvaranje takvog narativa iz Sarajeva potpomognutog haškom lakrdijom ne piju vode, čak ni pored sramnog i neizbrisivog ožiljka na licu VRS načinjenog u Srebrenici. Ono što se tamo desilo verifikovaće istorijska nauka, a ne baščaršijska politika, ali Srbi moraju da shvate da koliko god iskreno treba da se crvene pred tom vjekovnom sramotom i neizbrisivim ožiljkom, (kako god ga verifikovala istorija), toliko treba i da se ponose Vojskom Republike Srpske i onim što je izvojevala i odbranila. A odbranila je jedan narod od ponavljanja stradalničke istorije i izvojevala najveću srpsku pobjedu u 20. vijeku.\nUkratko, da nije bilo Vojske Republike Srpske ne bi bilo ni Republike Srpske. I to oni koji njom rukovode moraju da imaju na umu svaki dan, a ne samo 12. maja.


Moja tajna blistave kože: Zlatana Ćirica Lisinac - WANNABE MAGAZINE\nMoja tajna blistave kože: Zlatana Ćirica Lisinac\nKao beauty blogerka sam isprobala mnogo proizvoda za negu kože, ali nisu svi jednako efikasni – u stvari, u moru njih na tržištu nije lako pronaći one koji su bezbedni za upotrebu, a da istovremeno daju brze i vidljive rezultate.\nKako sam u godinama u kojima koža polako gubi elastičnost i bore počinju da se primećuju, MonoDerma je kod mene stigla u pravo vreme. Dvadeset osam kapsula koje se jednostavno koriste i nanose na lice u par poteza, tri vrste čistih vitamina bez dodataka poput parfema, kozervansa ili boja koji bi mogli da iritiraju, i kombinacije vitamina koje se mogu odabrati prema specifičnim potrebama kože, odličan su izbor za žene koje žele da se neguju na pravi način i da izgledaju lepo i mladoliko.\nVitamin A, retinol, stimuliše proizvodnju kolagena i elastina čime podstiče obnavljanje ćelija i vrši blagi hemijski piling kojim ujednačava teksturu kože čineći je glatkom i sjajnijom. I za masnu kožu je vitamin A pravo rešenje, jer ublažava lučenje sebuma i sužava proširene pore, a samim tim sprečava i pojavu mitisera.\nMoja tajna blistave kožeMoja tajna blistave kože: Zlatana Ćirica LisinacMonoDermaMonoDerma kapsuleMonoDerma vitamininega koževitamin Avitamin Cvitamin EZlatana Ćirica Lisinac


Ponovo su se pojavili profili na društvenoj mreži „Fejsbuk“ koji pokušavaju da prevare Banka Intesa korisnike.\nNaime, neko na veoma glupav način pokušava da nasamari naivne tako što im putem „mesindžera“ šalju nepismene poruke u želji da im naivci uzvrate sa svojim privatnim podacima.\nNadamo se, a tako i mislimo da niko nije nasao na ovu veoma nizak i tupav pokušaj prevare. Ponovo se apeluje da se lični podaci nikada i nikome ne dele preko društvenih mreža. Takođe, da banka (bilo koja) ima potrebu da pozove svog klijenta oni to neće učini putem društvenih mreža, već ih pozvati na telefon ili poslati elektornski potpisan imejl i uputiti da dođu u najbližu filijalu.\nMolimo vas da u cilju bezbednosti Vaših podataka, ne postupate prema instrukcijama iz poruke, kao i da poruku odmah obrišete.\nBanka je preduzela sve aktivnosti u cilju sprečavanja slanja ovih poruka ka našim klijentima.\nNapominjemo da Banca Intesa ovaj tip obaveštenja klijentima šalje putem zvanične imejl komunikacije sa digitalnim potpisom, čime omogućava verifikaciju identiteta pošiljaoca i pre otvaranja imejla, oglasila se Banka Intesa.\nPrevious articleOko sokolovo do kraja godine i u Novom Sadu\nNext articleU Srbiji oko 30 odsto britanskog soja virusa korona?


Potpisan sporazum između Opštine Vlasenica i SIDA | Palelive.com\nPočetna Regija Vlasenica Potpisan sporazum između Opštine Vlasenica i SIDA\nPotpisan sporazum između Opštine Vlasenica i SIDA\nVLASENICA – Dana 27.02.2013. godine u Sarajevu načelnik opštine Vlasenica Dragoslav Todorović i direktor Švedske međunarodne razvojne agencije (SIDA) g-din Pelle Persson potpisali su Sporazum o finansiranju projekta “Proširenje i poboljšanje sistema organizovanog prikupljanja otpada na području opštine Vlasenica”.\nSporazumom je predviđena nabavka opreme za komunalno preduzeće “Čistoća”, kao i obaveze Opštine koje se odnose na implementaciju projekta i Plana upravljanja otpadom.\nSIDA će finansirati realizaciju navedenog projekta u iznosu od oko 205.000,00 evra, dok je obaveza Opštine sufinansiranje 10% od ukupne vrijednosti projekta.\nPotpisivanju sporazuma prisustvovali su i predstavnici konsultantske kuće Grontmij, koja implementira “Opštinski program za upravljanje čvrstim otpadom u BiH” i članovi radne grupe za izradu Plana upravljanja otpadom opštine Vlasenica Aleksandra Milanović Lalović i Željko Damljanović.\n“Početkom ove godine završena je izrada dokumenta “Plan upravljanja otpadom opštine Vlasenica”, nakon čega se pristupa zakonskoj proceduri usvajanja Plana. Radi se o strateškom dokumentu koji će omogućiti sistemski pristup rješavanju problema iz oblasti upravljanja otpadom, kao i racionalnije korištenje raspoloživih resursa”, izjavio je samostalni stručni saradnik za zaštitu životne sredine Željko Damljanović.\nOpština Vlasenica dio je projekta ”Opštinski program za upravljanje čvrstim otpadom u BiH”, koji sufinasnira Švedska međunarodna razvojna agencija (SIDA), a koji će omogućiti da opštine nabave opremu komunalnim preduzećima, u cilju poboljšanja i proširenja sistema odvoza čvrstog komunalnog otpada.\nProjekat “Opštinski program za upravljanje čvrstim otpadom u BiH”, u koji će Švedska međunarodna razvojna agencija (SIDA) izdvojiti 10 miliona evra grant sredstava, sa ciljem smanjenja količine otpada, povećanja reciklaže i ponovnog korištenja otpada, biće realizovan u 10 opština u Republici Srpskoj.\nPrethodni članakOpština Vlasenica na 16. mjestu po transparentnosti u radu\nNaredni članakKrađe u Kalinoviku i Rudom


NLB: Konkurs za najbolje proizvođače organik proizvoda - Biznis i Finansije\nHome\tVestiBiznis & Finansije\tNLB: Konkurs za najbolje proizvođače organik proizvoda\nNLB banka Beograd je danas na Međunarodnom poljoprivrednom sajmu u Novom Sadu otvorila II Konkurs za izbor najboljeg projekta u oblasti organske proizvodnje i prerade hrane. Konkurs će trajati tri meseca, do 20. avgusta 2013. godine, i na njemu mogu učestvovati svi poljoprivredni proizvođači koji imaju registrovana poljoprivredna gazdinstva.\nNajbolji projekat biće nagrađen sa čak 1.000.000 dinara. Da bi projekti ušli u razmatranje moraju biti potpuno u skladu sa svim načelima sertifikovane organske proizvodnje i prerade hrane. Na konkurs mogu da se prijave i poljoprivrednici koji još uvek nisu sertifikovali svoju proizvodnju.\nKao društveno odgovorna kompanija i kao kompanija koja prati potrebe i zahteve tržišta i svojih korisnika NLB banka je donela odluku da raspisivanje konkursa, kao vid podrške razvoju organske proizvodnje i prerade hrane, bude tradicionalna aktivnost banke.\n“Veliki broj kvalitetnih projekata koji su prošle godine prispeli na konkurs daju nam uverenje da će i ovogodišnji konkurs biti uspešan i plodotvoran. Razvoj organske proizvodnje u Srbiji smatramo veoma značajnim, ne samo zato što to nalažu evropski trendovi u poljoprivredi, već pre svega zbog toga što je organski proizvedena hrana danas imperativ zdravlja ljudi. Konkursom želimo i da ljudima u Srbiji, poljoprivrednicima ili onima koji bi to postali, pokažemo da postoji mogućnost održivog razvoja individualnih gazdinstava na svim područjima Rebublike Srbije, ali i da pošaljemo poruku porodicama koje imaju u posed manje površine poljoprivrednog zemljišta da uz mala ulaganja u organsku proizvodnju hrane svojoj porodici mogu da obezbede dobar život” – rekao je gospodin Samo Nučič, predsednik Izvršnog odbora NLB banke.\nOsim realizacije ovog konkursa, NLB banka je povodom Međunarodnog poljoprivrednog sajma pripremila i specijalnu ponudu za poljoprivrednike – NLB Kratkoročni kredit za obrtna sredstva, sa valutnom klauzulom, indeksiran u EUR sa fiksnom nominalnom kamatnom stopom od 7,95%.\nKrediti u visini iznosa od 500 do 50.000 eura, odobravaju se korisnicima registrovanih poljoprivrednih gazdinstava sa rokom otplate do 12 meseci. Poljoprivrednik sam bira da li će kredit otplaćivati u mesečnim, tromesečnim ili šestomesečnim ratama, što znači da korisnici kredita mogu iskoristiti grejs period od 6 meseci.\nPogodnosti ovog kredita su fiksna rata, bez depozita i učešća, brza i jednostavna procedura odobravanja, fleksibilni instrumenti obezbeđenja.\nO svim detaljima Konkursa, kredita za poljoprivrednike, ali i drugih proizvoda iz ponude NLB banke, zainteresovani se mogu informisati na štandu banke na Sajmu, u svim poslovnicama, putem kontakt centra ili sajta banke.


SREDNJI BEK VISOČKE BOSNE\nAdnan Harmandić: "Izviđač je godinama u vrhu, a mi smo na novom početku"\nNakon prolongiranja od sedam dana rukometna Premijer liga BiH počinje sutra (subota 23. rujna), a visočka Bosna Centrotrans gostovat će ekipi Izviđača Central osiguranje u derbiju 1. kola.\n"Prije svega privuklo me što je visočka Bosna na novom početku, s obzirom na sve ono što se ranije dešavalo. Klub je dobio novu upravu i novog trenera, te mi se svidio ovaj projekat i pravi se prava priča", govori Harmandić, koji je istakao da su iza ekipe naporne pripreme.\n"Jako dobro smo radili u prethodnom razdoblju. Iza nas su jako naporne pripreme, za mene malo i iznenađujuće, jer sam radilo više nego što sam navikao u Njemačkoj, ali svi smo izdržali i spremni dočekujemo početak nove sezone", riječi su iskusnog srednjeg beka, za kojeg će susret u Ljubuškom biti posebno emotivan, jer je povratnički u bh. rukometu, ali postoji još jedan razlog.\n"Bit će jako emotivno zbog povratka, ali posebno jer je to u Ljubuškom, gdje sam proveo četiri odlične godine. Za taj grad me vežu prelijepe uspomene i bit će mi zadovoljstvo da zaigram u toj dvorani", rekao je Harmandić i dodao:\n"Trenutno mi nismo svjesni svoje snage, a s druge strane Izviđač je ekipa koja godinama u vrhu bh. rukometa i važe za jedan od najjačih klubova u našoj zemlji. Oni su favoriti, ali naravno da ne idemo na izlet u Ljubuški."\n"Lijepo je da nas ostali klubovi poštuju i sigurno da će biti motivirani protiv nas, ali naše ambicije idu u tom smjeru da želimo imati stabilnog premijerligaša, a nakon toga ćemo razmišljati o višim ciljevima", završio je Harmandić.\nMeč HRK Izviđač Central osiguranje - RK Bosna Centrotrans igra se sutra (subota) od 20 sati u Gradskoj športskoj dvorani u Ljubuškom.


Očaj u Rimu, "Vučica" se pozdravila sa Ligom šampiona! - Sportske.net\nUdineze odneo bodove sa "Olimpika".\nProblemi u Rimu, Gatuzo koristi situaciju?Ni Inter, ni Napoli, ali - Kavani se vraća u Italiju?Sjajno veče za Mihu, šok za izvanrednog Lazovića, nezadrživa Atalanta, Napoli nastavio seriju!Roma nemoćna, Liga šampiona je predaleko, Milan postaje onaj pravi!Jović je prva meta, ali Milan ima i rezervno rešenje!\nVelika pobeda Udinezea u Rimu protiv Rome u borbi za opstanak koja znači i veoma, veoma male šanse za Romu da se dokopa Lige šampiona sledeće sezone.\nTim iz Udina je slavio sa 0:2 (0:1).\nNakon fantastične kontre koju su čekali čitav meč, Ilija Nestorovski uspeva da postigne novi gol i da donese dodatne brige za Rimljane.\nAleksandar Kolarov standardan kraj leve aut linije, ali nije uspeo da učini nešto više za svoj tim.


EU usvaja direktive za prelazni period posle Bregzita | EurActiv Serbia\nEU usvaja direktive za prelazni period posle Bregzita\nEvropska unija će 29. januara usvojiti direktive za prelazni period posle Bregzita, tokom kojeg će Velika Britanija biti vezana zakonima EU gotovo dve godine, ali bez prava glasa u odlučivanju. Takav plan izaziva podele u britanskoj vladi i veliko nezadovoljstvo zagovornika tvrdog Bregzita u Konzervativnoj partiji premijerke Tereze Mej, koji smatraju da će Velika Britanija time postati "vazalska država" EU.\nMinistri EU treba da odobre instrukcije glavnom evropskom pregovaraču Mišelu Barnijeu za pregovore o prelaznom periodu koji bi trajao od 29. marta 2019, kada će Velika Britanija izaći iz EU, do 31. decembra 2020. godine.\nPrelazni period, takođe, mora biti "jasno definisan i precizno vremenski ograničen".\nAnalitičari, međutim, ocenjuju da bi pregovori o prelaznom periodu mogli da budu komplikovaniji nego što se očekuje.


Najbolje metode za planiranje marketinga\nŠta obuhvata planiranje marketinga?\nPlaniranje marketinga je proces koji obuhvata procenu tržišnih uslova, određivanje marketing ciljeva, strategija i taktika za ostvarivanje tih ciljeva i načina na koji će se vršiti provera rezultata i uspešnosti realizacije ciljeva. Marketing planiranje je veoma važna komponenta upravljanja poslovanjem a krajni cilj planiranja marketinga treba da bude precizno definisan marketing plan.\nMarketing plan je putna mapa da sprovedete marketing aktivnosti, ali i standard na osnovu kojeg ćete oceniti ukupnu efektivnost i efikasnost ostvarivanja marketing funkcije u planskom periodu. U marketing planu planirate ko će činiti šta, kada, gde i kako, a sve u cilju pristupanja ciljanom tržištu. Pomaže vam da ocenite povoljne tržišne šanse i resurse, odredite ciljeve marketinga, strategije i taktike kao i način provere i kontrole.\nMetode planiranja marketinga\nPostoji mnogo metoda planiranja marketinga. Devet najznačajnijih su:\nSwot analiza predstavlja jednu od najpopularnijih metoda marketing planiranja. Primenom ovog metoda marketing planiranje zasniva se na analizi internog okruzenja (snaga i slabosti) i eksternog okruženja (pretnji i šansi).\nPostoje 4 strategije swot matrice:\nWT (slabosti - pretnje) usmerena na minimiziranje slabosti i pretnji\nWO (slabosti - prilike) pokušava da minimizira slabosti i maksimizira prilike\nST (snage - pretnje) pokušava da maksimizira snage, uz minimiziranje pretnji\nSO (snage - prilike) cilj je aktivirati raspoložive snage da bi se iskoristile povoljne šanse na tržištu.\nMatrica analize pretnji i šansi\nNjenom izradom se stvaraju uslovi za sagledavanje položaja preduzeća na tržištu. Od marketing menadžera se zahteva da utvrdi pregled pretnji sa kojima se preduzeće suočava, kao i da utvrdi povoljne prilike na tržištu proizvoda i usluga.\nStrukturna analiza grane\nPrema ovom metodu profitni potencijal grane, određen je interakcijom sledećih faktora:\npregovaračka moć dobavljača,\npregovaračka moć kupca,\npoložaj proizvoda supstituta i\nintenzitet rivalstva među konkurentima u grani.\nOvaj metod se koristi za identifikaciju potencijalnih konkurentskih prednosti preduzeća. Njega čine 9 strategijskih poslovnih aktivnosti od kojih su 5 primarne, a ostale 4 čine podržavajuće aktivnosti. Primarne aktivnosti su: ulazna logistika, operacije, izlazna logistika, marketing i prodaja i potrošački servis. Sekundarne aktivnosti su: infrastruktura firme, upravljanje ljudskim resursima, razvoj tehnologije i nabavka.\nPIMS program (Profit Impact of Market Strategy)\nTemelji se na utvrđivanju relacije odnosa između niza strategijskih opcija i profitabilnosti. U praski se pokazao korisnim za izbor pravaca akcija marketinške aktivnosti.\nMetod životnog ciklusa proizvoda i grane\nZasniva se na aproksimaciji kretanja obima prodaje i profita kroz faze: uvođenja, rasta, zrelosti i opadanja proizvoda.\nMetod klasifikacije proizvoda\nBazira na doprinosu proizvoda rastu i profitu preduzeća. Postoji tzv. "mapa proizvoda" koja obuhvata: buduće nosioce rasta, sadašnje nosioce rasta i profita, dosadašnje nosioce rasta, proizvode koji se još prodaju i neuspele proizvodne projekte.\nMetod prelomne tačke\nOn se koristi za planiranje prihoda, troškova, zone dobitka i gubitka u zavisnosti od ulaganja u pojedine instrumente marketing miksa.\nPEST je akronim nastao od sledećih reči:\nDakle, PEST analiza se bavi proučavanjem okruženja kroz analizu političkih, ekonomskih, socio-kulturoloških i tehnoloških faktora.\nJob Rejection Kradljivci vremena\nTimski rad u organizaciji i povećanje efikasnosti tima Seminar - Poslovna komunikacija


Marija Mitrović, Trag fondacija: Fondacije imaju ključnu ulogu u razvoju filantropije\nKljučna uloga fondacija treba da bude prepoznavanje problema zajednice i usmeravanje podrške tamo gde je neophodno delovati. Fondacije mogu da podrže neke inicijative, ali treba i same da budu inicijatori filantropskih akcija, kao i strateški partneri koji će povezati sva tri sektora – javni, privatni i civilni. Kako su fondacije usmerene na aktivnosti koje za cilj imaju napredak društva, one su ključni akteri u domenu filantropije, izjavila je Marija Mitrović, direktorka za filantropiju i partnerstva Trag fondacije, koja ove godine 14. put zaredom dodeljuje VIRTUS nagradu za filantropiju.\nKapacitet da dobro postoji u svima nama i da, ako to želimo, negde u našem okruženju uvek možemo pronaći priliku da učinimo dobro delo. Dobročinstvo se ne ogleda samo u velikim gestovima, ono se vidi i kroz svakodnevnu pomoć komšiji, prijateljima ili nekom strancu. Filantropske aktivnosti čine vidljivijim probleme u društvu, čime se podstiču i motivišu različiti akteri da se uključe u njihovo rešavanje. Sam pojam filantropije se tokom vremena menjao, tako da je od osnovnog koncepta, koji je podrazumevao izdvajanje za zajednicu, dobio mnogo šire značenje i sada predstavlja delovanje za opšte dobro kojim se rešavaju problemi u društvu. Ispoljava se kroz različite forme i načine delovanja za opštu dobrobit društva.\nKoji su najefektniji kanali za preuzimanje akcije i skretanje pažnje na problem?\nDominantan kanal putem kojeg se informacije o dobrotvornim akcijama prenose jeste televizija. Kako pokazuju istraživanja, polovina građana upravo na taj način saznaje o akcijama za opšte dobro. Po rasprostranjenosti, drugi izvor informisanja su društvene mreže. Putem njih, svaki četvrti građanin stiče informacije o akcijama za opšte dobro. Građani se informišu i putem internet portala, a u manjoj meri direktno od pokretača akcije, kroz štampane medije, elektronsku poštu i radio.\nKoliko su građani upoznati sa načinima na koje mogu da doprinesu opštem dobru?\nIako su načini na koje pojedinci mogu da daju svoj doprinos raznovrsni, kada se priča o dobrotvornim akcijama većina ljudi najpre pomišlja na finansijsku pomoć. Ljudi se najčešće odlučuju da doniraju novac slanjem SMS-a, zatim direktnom uplatom, a potom i uplatom na žiro-račun. Dok su donacije u novcu i robi veoma rasprostranjene, praksa volontiranja je još uvek u povoju. Moguće je da bi se više ljudi uključivalo u volonterske akcije kada bi podaci o tim akcijama i načinima na koje oni mogu da posvete svoje vreme opštem dobru bile dostupnije. Određeni broj ljudi poklanja svoje vreme i trud tako što nudi besplatne usluge iz svoje struke onima kojima mogu biti od pomoći. Trag fondacija nastoji da isticanjem različitih načina na koje su se dobitnici VIRTUS nagrade za filantropiju odlučili da pomognu drugima, pruži inspiraciju i motivaciju još većem broju ljudi da se priključe zajedničkom radu na izgradnji boljeg društva za sve nas.\nU kojim oblastima je bilo najviše filantropskih inicijativa?\nPo podacima Catalyst Balkans, kada je reč o oblastima za koje je organizovan najveći broj filantropskih inicijativa, na prvom mestu se nalazi zdravstvo, što je direktno povezano sa time da je osobama sa zdravstvenim problemima najviše potrebna pomoć i to često u veoma kratkom roku. Nakon zdravstva, sledi podrška marginalizovanim grupama, zatim smanjenju siromaštva i obrazovanju. Od početka praćenja filantropskih davanja u Srbiji, pomenute četiri oblasti su najzastupljenije i na njih odlazi najveći procenat zabeleženih akcija, čak 83,6%.\nGrađani su pokazali spremnost da daju novac kada vide jasnu potrebu, kao što je to slučaj sa prikupljanjem sredstava za lečenje dece. Da li je uloga fondacija da pokreću takve akcije ili samo da ih koordiniraju?\nKada su u pitanju fondacije njihova ključna uloga treba da bude u prepoznavanju problema zajednice i u usmeravanju podrške tamo gde je neophodno delovati. Fondacije mogu da podrže neke inicijative, ali i same treba da budu inicijatori, kao i strateški partneri koji će povezati sva tri sektora – javni, privatni i civilni. Kako su fondacije usmerene na aktivnosti koje za cilj imaju napredak društva, one su ključni akteri u domenu filantropije. Bez obzira na to da li bi pristali da doniraju sredstva kroz humanitarne fondacije, građani prepoznaju brojne prednosti ovakvog modela. Prema istraživanju koje je za Trag fondaciju 2020. godine sproveo IPSOS, značajan broj građana smatra da bi davanjem novca fondaciji bili sigurni da će novac biti ispravno upotrebljen. Takođe, sličan broj građana smatra da je još jedna prednost davanja novca fondaciji, stručnost ljudi koji u njoj rade. Posledično, u slučajevima kada nisu sigurni kome bi pomoć bila najpotrebnija, građani bi se odlučili za doniranje kroz neku od fondacija.\nKakva je saradnja Trag fondacije sa udruženjima građana? Koliko često vam se obraćaju za pomoć u organizaciji akcija?\nTrag je regionalna fondacija koja deluje u Srbiji, Crnoj Gori i Bosni i Hercegovini. Već 21 godinu podržava i podstiče građane na aktivno učešće u razvoju lokalnih zajednica u kojima žive ili posluju. Trag fondacija osnažuje ljude koji veruju da zajedničke inicijative mogu imati veliki uticaj i koji žele da budu pokretači pozitivnih promena u svojim zajednicama. Tokom prethodne dve decenije, Trag fondacija je kroz brojne programe podržala više od 1.500 uspešnih projekata u 215 zajednica, sa više od 14 miliona američkih dolara uloženih širom Srbije i regiona.\nRazličiti su oblici saradnje sa udruženjima građana. Naime, Trag fondacija organizuje, podržava ili osnažuje građanski aktivizam u lokalnim zajednicama, ženske organizacije i pokrete za borbu protiv nasilja nad ženama, pokrete za borbu protiv porodičnog i partnerskog nasilja, trgovine ljudima i eksploatacije. Ona takođe podstiče održivi razvoj i korišćenje uspešnih poslovnih praksi, tehnologija i znanja u rešavanju društvenih problema u okviru lokalnih zajednica, kao i javno zastupanje u lokalnim zajednicama.\nTrag fondacija, kroz VIRTUS nagradu za filantropiju, želi da istakne i podrži pojedince, kompanije, mala i srednja preduzeća, koja su tokom 2020. godine činili dobra dela, pokretali i podržavali filantropske inicijative i tako doprineli razvoju zajednica u kojima žive i posluju. Prijave se mogu dostaviti do 25. februara, a više informacija o propozicijama konkursa, načinima prijavljivanja i sastavu žirija mogu se naći na sledećem linku: www.tragfondacija.org/virtus-nagrada.\n« Dodeljena priznanja „Dobročinitelj“ za solidarnost i plemenitost građana\nGORNJA TREPČA – Vila Zlata »